***ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2022 ԹՎԱԿԱՆԻ***

***II ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ***

***Հ Ա Շ Վ Ե Տ Վ ՈՒ Թ Յ ՈՒ Ն***

|  |  |  |
| --- | --- | --- |
| **N** | ***Հաշվետվության բովանդակությունը*** | ***Էջը*** |
| **1.** | ***Նախաբան*** | **1** |
| **2.** | ***Ստուգումներ***  2.1. ***ՀՀ 31 դպրոցներ***  2.2. ***ՀՀ 3 միջին մասնագիտական և 1 նախնական մասնագիտական կրթական ծրագրեր իրականացնող ուսումնական հաստատություններ*** | **4**  **21** |
| **3.** | ***Հետադարձ կապ***  ԿՏՄ կողմից իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2022 թվականի II եռամսյակում ստացված կատարողականների համադրման արդյունքներ | **29** |
| **4.** | ***Դիմումներում, բողոքներում բարձրացված խնդրների ուսումնասիրություն կամ ստուգում*** | **30** |
| **5.** | ***Կանխարգելիչ, աջակցման և խորհրդատվական միջոցառումներ*** | **31** |
| **6.** | ***Օրենսդրական առաջարկների մասին տեղեկատվություն*** | **35** |
| **7.** | ***Ստուգվող հանրակրթական ուսումնական հաստատություններում ներառական կրթական միջավայրի գնահատում՝ ըստ մշակված ձևաթղթի*** | **36** |
| **8.** | ***Ստուգվող հանրակրթական ուսումնական հաստատություններում ներառական կրթական միջավայրի գնահատում՝ ըստ մշակված ձևաթղթի*** | **37** |

|  |
| --- |
| *ՀՀ կրթության տեսչական մարմնի* *2022 թվականի II եռամսյակի գործունեությունը* |

|  |
| --- |
| *Նախաբան* |

2022 թվականի II եռամսյակում ՀՀ կրթության տեսչական մարմինն (այսուհետ՝ նաև ԿՏՄ) իրականացրել է ստուգումներ և խորհրդատվական, իրազեկման, աջակցման միջոցառումներ։

Համաձայն 2022 թվականի ստուգումների տարեկան ծրագրի՝ 2022 թվականի II եռամսյակում ՀՀ 31 հանրակրթական (դպրոց), 3 միջին մասնագիտական (քոլեջ) և 1 նախանական մասնագիտական (ուսումնարան) կրթական ծրագրեր իրականացնող ուսումնական հաստատություններում նախատեսված բոլոր ստուգումներն իրականացվել են:

Մեկ ստուգման միջին տևողությունը հանրակրթության ոլորտում կազմել է 5, նախնական մասնագիտական կրթության ոլորտում՝ 6, միջին մասնագիտական կրթության ոլորտում՝ 8 աշխատանքային օր:

Հաշվետվության մեջ ներառվել են նաև 2022 թվականի I եռամսյակում ստուգված, սակայն II եռամսյակում ամփոփված 7 դպրոցների արդյունքները: 2022 թվականի II եռամսյակում սկսված 1 միջին մասնագիտական ուսումնական հաստատության ստուգման գործընթացը ավարտվելու է 2022 թվականի III եռամսյակում, և հետևաբար, արդյունքները կներկայացվեն ԿՏՄ III եռամսյակի գործունեության վերաբերյալ հաշվետվությունում:

**Հանրակրթության ոլորտում** իրականացված **38** ստուգումների արդյունքում կրթության բնագավառը կարգավորող ՀՀ օրենսդրության պահանջների խախտումներ են արձանագրվել ստուգված դպրոցներից **35**-ում՝ կազմվել է 35 ակտ: Ստուգումների արդյունքում արձանագրվել են կրթության բնագավառը կարգավորող ՀՀ օրենսդրության պահանջների **327** խախտումներ:

10 դպրոցներում իրականացված ստուգումների շրջանակում՝ Հայոց լեզու և «Մաթեմատիկա» (հանրահաշիվ, երկրաչափություն) առարկաներից VI, IX և XI դասարանների սովորողների նախորդ տարվա մնացորդային գիտելիքների ստուգման նպատակով՝ տրվել են գրավոր աշխատանքներ: Հայոց լեզու առարկայի թելադրության միջին գնահատականը կազմել է **5,9** միավոր, «Մաթեմատիկա» առարկայի գրավոր աշխատանքների միջին գնահատականը՝ **4.3** միավոր (10 միավորային սանդղակում): Այդ 10 դպրոցներում ԿՏՄ գործունեության 2022 թվականի տարեկան ծրագրում ներառված «Աջակցություն ուսուցման կազմակերպմանը» ծրագրին համապատասխան իրականացվել են դասալսումներ՝ ուսուցիչներին տեղում մեթոդական աջակցություն ցուցաբերելու, դասերի ընթացքում առաջացած խնդիրների բարձրաձայնման և լուծման, ինչպես նաև դասավանդման և ուսումնառության որակի բարձրացման և կրթության արդյունավետ կազմակերպման նպատակով: Իրականցված գործընթացների վերաբերյալ վերլուծությունները՝ համապատասխան առաջարկներով ուղարկվել են դպրոցների տնօրեններին:

Միաժամանակ, դպրոցներում իրականացված ստուգումների շրջանակում գնահատվել են ուսուցման գործընթացում ժամանակակից տեղեկատվական տեխնոլոգիաների կիրառմամբ բոլոր առարկաների ուսուցման ապահովումը (չուսուցանվող առարկաների առկայության դեպքում) և ներառական կրթական միջավայրը: Գնահատման արդյունքում պարզվել է, որ չուսուցանվող առարկա եղել է միայն ՀՀ Լոռու մարզի Լեջանի միջնակարգ դպրոցում, որի մասին համապատասխան գրությամբ տեղեկացվել է ՀՀ Լոռու մարզպետին:

Ներառական կրթական միջավայրի գնահատման արդյունքների վերլուծությունը՝ համապատասխան առաջարկներով՝ ուղարկվել է լիազոր մարմինների ղեկավարներին և ՀՀ կրթության, գիտության, մշակույթի և սպորտի (ԿԳՄՍ) նախարարին:

**Նախնական մասնագիտական (արհեստագործական) և միջին մասնագիտական կրթության ոլորտներում**՝ ըստ ստուգումների ծրագրի՝ իրականացված 3 ստուգումների դեպքում խախտումներ են հայտնաբերվել 2 ուսումնական հաստատություններում, կազմվել է 2 ակտ: Ստուգումների արդյունքում արձանագրվել են կրթության բնագավառը կարգավորող ՀՀ օրենսդրության պահանջների 8 խախտումներ:

Մեկ միջին մասնագիտական ուսումնական հաստատությանում ստուգում իրականացվել է ԿԳՄՍ նախարարից ստացված գրության (հիմք՝ 03.03.2022թ. Արաբկիր և Քանաքեռ-Զեյթուն վարչական շրջանի դատախազությունից ստացված թիվ 488քր-20 գրությամբ ներկայացված միջնորդագիրը) հիման վրա: Իրականացված ստուգման արդյունքում հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, կազմվել է ակտ:

Համաձայն ԿՏՄ գործունեության 2022 թվականի ծրագրի՝ կրթական գործընթացի կազմակերպման արդյունավետության գնահատման, շրջանավարտների մասնագիտական գիտելիքների և կարողությունների՝ ժամանակակից պահանջներին համապատասխանությանը և ուսումնական պրակտիկայի արդյունավետ կազմակերպմանը աջակցելու նպատակով՝ 2 քոլեջներում անցկացված ստուգումների շրջանակում իրականացվել է մասնագիտությունների կրթական գործընթացի որակի, ինչպես նաև ներառական կրթական միջավայրի ապահովման նպատակով՝ ներառական կրթական միջավայրի գնահատում՝ ըստ մշակված ձևաթղթերի: Կրթական գործընթացի որակի գնահատման արդյունքների վերաբերյալ վերլուծությունները՝ համապատասխան առաջարկներով՝ տրամադրվել են քոլեջների տնօրեններին:

Ներառական կրթական միջավայրի գնահատման ձևաթղթերը չեն կիրառվել՝ այդ քոլեջներում կրթության առանձնահատուկ պայմանների կարիք ունեցող, ինչպես նաև արտակարգ ընդունակություններ ունեցող սովորողներ չլինելու պատճառով:

ԿՏՄ-ում ստացվել են **14 դիմում-բողոքներ 9** ուսումնական հաստատությունների գործունեության վերաբերյալ: Ստացված դիմում-բողոքներից 9-ը վերաբերել է դպրոցների, **4**-ը՝ քոլեջների գործունեությանը, 1-ը եղել է այլ բնույթի: Առավել շատ բարձրացված հարցերը վերաբերել են տնօրենի կողմից թույլ տրված անօրինականություններին և անարդյունավետ աշխատանքին:

ԿՏՄ աշխատակիցների կողմից իրականացվել է **6** հեռավար խորհրդատվական հանդիպում ՀՀ **28** նախադպրոցական, **31** հանրակրթական և **33** նախնական մասնագիտական (արհեստագործական) և միջին մասնագիտական ուսումնական հաստատությունների տնօրենների մասնակցությամբ:

Համաձայն ԿՏՄ 2022 թվականի գործունեության ծրագրի՝ **բացատրական աշխատանքներ** և **կանխարգելիչ միջոցառումներ** են իրականացվել նաև ՀՀ Արմավիրի մարզի Արմավիրի համայնքապետարանի կրթության հարցերով զբաղվող ստորաբաժանումում՝ համաձայն տեսչական մարմնի կառավարման խորհրդի 27.12.2019թ. № 2(21)-L որոշմամբ հաստատված ձևաթղթերի:

ԿՏՄ կողմից լրամշակման **առաջարկություններ** են ներկայացվել մի շարք իրավական ակտերի նախագծերի վերաբերյալ, մշակվել են նախադպրոցական ուսումնական հաստատությունների և դպրոցների կրթական գործունեությունը բնութագրող ռիսկայնության հիմնական չափանիշների վերագնահատման համար անհրաժեշտ տվյալների լրացման **մեթոդական ուղեցույցներ**:

|  |
| --- |
| *2. Ստուգումներ* |

***2.1. ՀՀ 31 դպրոցներ***

|  |
| --- |
| ***Հիմքը`*** |

ԿՏՄ 2022 թվականի տարեկան գործունեության ծրագիրը, ստուգումների ժամանակացույցը, ԿՏՄ ղեկավարի համապատասխան հրամանները:

|  |
| --- |
| ***Նպատակը`*** |

Կրթական գործընթացի կազմակերպման արդյունավետության ապահովման նկատմամբ օրենքով սահմանված կարգով վերահսկողություն իրականացնելու, ինչպես նաև կրթական գործունեության ռիսկայնությունը վերլուծելու, գնահատելու, տվյալների բազա ձևավորելու նպատակով:

|  |
| --- |
| ***Ժամկետը՝*** |

2022 թվականի II եռամսյակ:

|  |
| --- |
| ***Ստուգմամբ ընդգրկվող ժամանակահատվածը՝*** |

Յուրաքանչյուր դպրոցի համար ստուգմամբ ընդգրկվող ժամանակահատված է ընդունվել ներքոնշյալ ժամանակահատվածից մինչև տվյալ դպրոցում ստուգումը սկսելու օրը.

* ***2019 թվականի հունվարի 8-ից.***

*Գառնիի հ. 1, Գավառի հ. 1, Ճամբարակի հ. 1, Աբովյանի հ. 10, Վանաձորի հ.հ. 20, 23, 27, Գյումրու հ.հ. 9, 25, Լեջանի հիմնական (հ/դ), Քասախի հ. 2 միջնակարգ դպրոց, Ջերմուկի հ. 3, Ձորակապի, Հայկավանի, Նոր Արտամետի, Աղավնաձորի, Խաչաղբյուրի, Մալիշկայի, Շնողի, Սարամեջի, Լեջանի, Կաթնառատի, Աշոցքի, Քարագլխի միջնակարգ (մ/դ), Հրազդանի հ. 13, Սիսիանի ավագ դպրոց (ա/դ), էօրնեկեան հանրակրթական դպրոց, Վանաձորի վարժարան,*

* ***2019 թվականի մարտի 6-ից՝*** *Արմավիրի մ/դ,*
* ***2019 թվականի մարտի 23-ից՝*** *Հրազդանի հ. 11 հ/դ,*
* ***2019 թվականի փետրվարի 8-ից՝*** *Գյումրու հ. 27 մ/դ,*
* ***2019 թվականի ապրիլի 8-ից՝*** *Արթիկի հ. 4 հ/դ, Մարալիկի հ. 1 մ/դ,*
* ***2019 թվականի ապրիլի 9-ից՝*** *Օյունջյան վարժարան,*
* ***2019 թվականի մայիսի 3-ից՝*** *Գյումրու հ. 38 հ/դ,*
* ***2019 թվականի հոկտեմբերի 3-ից՝*** *Ուջանի մ/դ,*
* ***2019 թվականի հոկտեմբերի 18-ից՝*** *Իջևանի հ.հ. 3 հ/դ, 4 հ/դ:*

|  |
| --- |
| ***Ստուգման արդյունքները՝*** |

Հաշվետվությունում ներկայացված են 2022 թվականի I եռամսյակում ստուգված **7** և II եռամսյակում ստուգված **31** դպրոցների ստուգման արդյունքները:

Ստուգված 38 դպրոցներից 10-ը ՀՀ Շիրակի, 8-ը՝ ՀՀ Լոռու, 6-ը՝ ՀՀ Կոտայքի, 4-ական՝ ՀՀ Վայոց ձորի և Գեղարքունիքի, 2-ական՝ ՀՀ Տավուշի և Արմավիրի, 1-ական՝ ՀՀ Արագածոտնի և Սյունիքի մարզերի դպրոցներ են:

Ստուգումների արդյունքում ձևավորված գումարային և միջինացված ռիսկային միավորներն՝ ըստ ստուգաթերթերի և համապատասխան ստուգաթերթի կշռային միավորի նկատմամբ տոկոսային համամասնության, ներկայացված են աղյուսակ 1-ում.

**Աղյուսակ 1**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ***38 դպրոցների ստուգումների արդյունքներ*** | | | | | | | | | | | | |
| ***Ստուգաթերթ*** | ***N1*** | ***N2*** | ***N3*** | ***N4*** | ***N5*** | ***N7*** | ***N8*** | ***N11*** | ***N12*** | ***N14*** | ***N15*** | ***Ընդհանուր ռիսկային միավոր*** |
| ***Գումարային ռիսկային միավոր*** | **14.4** | **7.7** | **82.9** | **4.1** | **3.6** | **12.2** | **14.2** | **6** | **0** | **0.5** | **9.7** | **155.3** |
| ***Միջինացված միավորներ*** | **0.4** | **0.2** | **2.2** | **0.1** | **0.1** | **0.3** | **0.4** | **0.2** | **0.0** | **0.01** | **0.3** | **4.1** |
| ***Ստուգաթերթի ռիսկային միավորի %-ը*** | **4.2%** | **2.9%** | **9.9%** | **0.9%** | **1.2%** | **2.5%** | **3.1%** | **1.6%** | **0%** | **0.3%** | **12.8%** | **3.6%** |

Ըստ աղյուսակ 1-ի տվյալների՝ տնօրենի պաշտոնային պարտականությունների կատարմանն ուղղված ստուգումների արդյունքում ձևավորվել է ամենամեծ գումարային, ինչպես նաև միջինացված ռիսկային միավորը (*ըստ N3 ստուգաթերթի* խախտումներ են արձանագրվել 32 (84.2%) դպրոցներում): Ստուգված դպրոցներում սահմանված կարգով է իրականացվում սովորողների կողմից կրթական ծրագրերի յուրացումը, ամփոփիչ ստուգման կամ ատեստավորման անցկացումը, սովորողների հաջորդ դասարան կամ հանրակրթության հաջորդ աստիճան փոխադրումը:

Օլիմպիադայի կազմակերպման և անցկացման գործընթացի ստուգման արդյունքում ձևավորված միջին կշռային միավորը կազմել է 0.3, որը համապատասխան ստուգաթերթի (N15) կշռային միավորի 12.8%-ն է, և ըստ մեծության առաջինն է տոկոսային միավորների շարքում, ինչը նշանակում է, որ ստուգված դպրոցներում ռիսկային է նաև օլիմպիադայի կազմակերպման և անցկացման գործընթացը:

Քանի որ ստուգված դպրոցների մեջ մեծ թիվ են կազմում նաև ՀՀ Շիրակի, Լոռու, Կոտայքի մարզերի դպրոցները, անդրադառնանք նաև այդ դպրոցներում իրականացված ստուգումների արդյունքում ձևավորված գումարային և միջինացված ռիսկային միավորներին:

ՀՀ Շիրակի մարզի 10 դպրոցներում իրականացված ստուգումների արդյունքում ձևավորված ռիսկային միավորներն, ըստ ստուգաթերթերի, ներկայացված են աղյուսակ 2-ում.

**Աղյուսակ 2**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ***ՀՀ Շիրակի մարզի 10 դպրոցների ստուգումների արդյունքներ*** | | | | | | | | | | | | |
| ***Ստուգաթերթ*** | ***N1*** | ***N2*** | ***N3*** | ***N4*** | ***N5*** | ***N7*** | ***N8*** | ***N11*** | ***N12*** | ***N14*** | ***N15*** | ***Ընդհանուր ռիսկային միավոր*** |
| ***Գումարային ռիսկային միավոր*** | **4.9** | **1.5** | **21.5** | **1** | **1.2** | **2.1** | **3.4** | **1** | **0** | **0** | **1.2** | **37.8** |
| ***Միջինացված միավորներ*** | **0.5** | **0.2** | **2.2** | **0.1** | **0.1** | **0.2** | **0.3** | **0.1** | **0** | **0** | **0.1** | **3.8** |
| ***Ստուգաթերթի ռիսկային միավորի %-ը*** | **5.4%** | **2.1%** | **9.8%** | **0.8%** | **1.5%** | **1.6%** | **2.8%** | **1%** | **0%** | **0%** | **6%** | **3.3%** |

Ինչպես ներկայացված է աղյուսակ 2-ում՝ ՀՀ Շիրակի մարզի ստուգված դպրոցներում ևս առավել ռիսկային է *տնօրենին ներկայացվող պահանջների* կատարումը *(ըստ N3 ստուգաթերթի* խախտումներ են արձանագրվել 10 դպրոցներից 9-ում): Այդ դպրոցներում ըստ ռիսկայնության երկրորդ տեղում (ըստ ռիսկայնության միջին միավորի) է *դպրոցում կրթության կազմակերպման՝ ՀՀ օրենսդրությամբ սահմանված պահանջների կատարմանն ուղղված* ստուգումների արդյունքում (N1 ստուգաթերթ) ձևավորված միջին կշռային միավորը*:* Ինչը նշանակում է, որ ՀՀ Շիրակի մարզի ստուգված դպրոցներում խնդրահարույց է նաև *կրթության կազմակերպման՝ ՀՀ օրենսդրությամբ սահմանված պահանջների կատարումը:* Ըստ տոկոսային միավորի մեծության երկրորդ տեղում է օլիմպիադայի կազմակերպման և անցկացման գործընթացի (N15 ստուգաթերթ) ստուգման արդյունքում ձևավորված միջին կշռային միավորը*,* ինչը վկայում է այդ դպրոցներում օլիմպիադայի կազմակերպման գործընթացի ռիսկային լինելու մասին: ՀՀ Շիրակի մարզի ստուգված դպրոցներում վճարովի կրթական ծառայություններ չեն իրականացվել:

ՀՀ Լոռու մարզի 8 դպրոցներում իրականացված ստուգումների արդյունքում ձևավորված ռիսկային միավորներն ըստ ստուգաթերթերի ներկայացված են աղյուսակ 3-ում.

**Աղյուսակ 3**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ***ՀՀ Լոռու մարզի 8 դպրոցների ստուգումների արդյունքներ*** | | | | | | | | | | | | |
| ***Ստուգաթերթ*** | ***N1*** | ***N2*** | ***N3*** | ***N4*** | ***N5*** | ***N7*** | ***N8*** | ***N11*** | ***N12*** | ***N14*** | ***N15*** | ***Ընդհանուր ռիսկային միավոր*** |
| ***Գումարային ռիսկային միավոր*** | **3.2** | **1.5** | **13.3** | **0.6** | **0.2** | **2.7** | **2.6** | **2** | **0** | **0.5** | **4.3** | **30.9** |
| ***Միջինացված միավորներ*** | **0.4** | **0.2** | **1.7** | **0.1** | **0** | **0.3** | **0.3** | **0.3** | **0** | **0.1** | **0.5** | **3.9** |
| ***Ստուգաթերթի ռիսկային միավորի %-ը*** | **4.4%** | **2.7%** | **7.6%** | **0.6%** | **0.3%** | **2.6%** | **2.7%** | **2.5%** | **0%** | **1.6%** | **26.9%** | **3.4%** |

Ըստ աղյուսակ 3-ի տվյալների ՀՀ Լոռու մարզի ստուգված դպրոցներում ևս առավել ռիսկային է *տնօրենին ներկայացվող պահանջների* կատարումը *(ըստ N3 ստուգաթերթի* խախտումներ են արձանագրվել 6 դպրոցներում):Ըստ ստուգաթերթի կշռային միավորի նկատմամբ միջինացված ռիսկային միավորի՝ երկրորդ տեղում է, իսկ ըստ տոկոսի մեծության առաջին տեղում՝ օլիմպիադայի կազմակերպման և անցկացման (N15 ստուգաթերթ) գործընթացը:

ՀՀ Կոտայքի մարզի 6 դպրոցներում իրականացված ստուգումների արդյունքում ձևավորված ռիսկային միավորներն ըստ ստուգաթերթերի ներկայացված են աղյուսակ 4-ում.

**Աղյուսակ 4**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ***ՀՀ Կոտայքի մարզի 6 դպրոցների ստուգումների արդյունքներ*** | | | | | | | | | | | | |
| ***Ստուգաթերթ*** | ***N1*** | ***N2*** | ***N3*** | ***N4*** | ***N5*** | ***N7*** | ***N8*** | ***N11*** | ***N12*** | ***N14*** | ***N15*** | ***Ընդհանուր ռիսկային միավոր*** |
| ***Գումարային ռիսկային միավոր*** | **2.7** | **1** | **16.2** | **0.3** | **0.2** | **1.5** | **5.2** | **1.5** | **0** | **0** | **0** | **28.6** |
| ***Միջինացված միավորներ*** | **0.5** | **0.2** | **2.7** | **0.1** | **0.0** | **0.3** | **0.9** | **0.3** | **0** | **0** | **0** | **4.8** |
| ***Ստուգաթերթի ռիսկային միավորի %-ը*** | **5%** | **2.4%** | **12.3%** | **0.4%** | **0.4%** | **1.9%** | **7.2%** | **2.5%** | **0%** | **0%** | **0%** | **4.2%** |

Համաձայն Աղյուսակ 4-ի տվյալների՝ բարձր ռիսկային է տնօրենին ներկայացվող պահանջների կատարման գործընթացը **(N3 ստուգաթերթ):** Բացի սովորողների կողմից կրթական ծրագրերի յուրացման, ամփոփիչ ստուգման կամ ատեստավորման անցկացման, սովորողների փոխադրման, ավարտման և ուսումնական տարվա ընթացքում բացակայած սովորողների՝ հաջորդ դասարան կամ հանրակրթության հաջորդ աստիճան փոխադրման կարգի պահանջների կատարմանն ուղղված գործընթացի (**N12 ստուգաթերթ**), խախտումներ չեն արձանագրվել նաև օլիմպիադայի կազմակերպման և անցկացման կարգի պահանջների կատարմանն ուղղված ստուգումների արդյունքում (**N15 ստուգաթերթ**): Թե՛ ըստ ստուգման արդյունքում ձևավորված միջին կշռային միավորի, թե՛ ըստ ստուգաթերթի կշռային միավորի նկատմամբ միջինացված ռիսկային միավորի տոկոսի մեծության՝ երկրորդ տեղում են ուսուցչի թափուր տեղի համար անցկացվող մրցույթի օրինակելի կարգի պահանջների կատարմանն ուղղված ստուգումների արդյունքում ձևավորված միավորները: Վճարովի հիմունքներով հանրակրթական և (կամ) մասնագիտական լրացուցիչ ծրագրերի, ինչպես նաև այլ ծառայությունների իրականացման կարգի պահանջների կատարմանն **(N14 ստուգաթերթ)** ուղղված ստուգումների արդյունքում խախտումներչեն արձանագրվել՝ այդ դպրոցներում վճարովի ծառայությունների բացակայության պատճառով:

Համեմատելով ստուգումների արդյունքների միջինացված միավորները կարող ենք նշել, որ կրթական գործընթացի իրականացումը 38 դպրոցների միջինացված ռիսկային միավորի համեմատ պակաս ռիսկային է ՀՀ Շիրակի, ապա՝ ՀՀ Լոռու մարզերի ստուգված դպրոցներում, ավելի ռիսկային՝ ՀՀ Կոտայքի մարզի ստուգված դպրոցներում:

2022 թվականի II եռամսյակում ստուգված 16 **(42%)** դպրոցներից 4-ըԿՏՄ կողմից ստուգվել էին նաև 2018, 12-ը՝ 2019 թվականներին։ Համեմատելով ստուգումների արդյունքում ձևավորված ռիսկային միավորները՝ ստացվել է հետևյալ պատկերը (Գծապատկեր 1)`

Գծապատկեր 1-ի տվյալների համաձայն՝ 16 դպրոցներից 12-ում (75%) նախորդ ստուգման արդյունքում ձևավորված ռիսկային միավորները 2022 թվականի ստուգման արդյունքում նվազել են: Սակայն, ***ՀՀ Արագածոտնի մարզի Ուջանի, ՀՀ Վայոց ձորի մարզի Մալիշկայի միջնակարգ, ՀՀ Շիրակի մարզի Գյումրու հ. 38 հիմնական դպրոցներում*** 2022 թվականին իրականացված ստուգման արդյունքում ռիսկային միավորը աճել է նախորդ ռիսկային միավորի համեմատ: Ռիսկային միավորը զրոյացել է 2 դպրոցներում:

**38** դպրոցներից **35-ում** **(92%)** հայտնաբերվել են կրթության բնագավառը կարգավորող ՀՀ օրենդրության պահանջների **327** խախտումներ, որոնցից **43-ը** **(13%)** նշվել են լիազոր մարմինների ղեկավարներին ուղղված գրություններում:

Առավել հաճախ կրկնվող խախտումների բնույթները, ըստ դպրոցների (%) և խախտումների թվի (%), ներկայացված են աղյուսակ 5-ում.

***Աղյուսակ 5***

|  |  |  |  |
| --- | --- | --- | --- |
| ***Հ/Հ*** | ***Առավել հաճախ կրկնվող խախտումների բնույթները*** | ***Դպրոցների թիվ (%)*** | ***Խախտումների թիվ (%)*** |
| ***1*** | ***Կանոնադրության անհամապատասխանություն*** | ***34 (89%)*** | ***34 (10%)*** |
| ***2*** | ***Կադրեր՝ մանկավարժական աշխատողների նշանակում*** | ***22 (58%)*** | ***72 (22%)*** |
| ***3*** | ***Խորհրդակցական մարմինների ձևավորում և գործունեություն*** | ***16 (42%)*** | ***46 (14%)*** |
| ***4*** | ***Սովորողների համակազմի ձևավորում*** | ***15 (39%)*** | ***27 (8%)*** |
| ***5*** | ***Ուսումնական պլանի պահանջներ*** | ***14 (37%)*** | ***22 (7%)*** |
| ***6*** | ***Ներքին գնահատման գործընթաց*** | ***11 (29%)*** | ***26 (8%)*** |
| ***7*** | ***Օլիմպիադայի գործընթաց*** | ***11 (29%)*** | ***21 (6%)*** |
| ***8*** | ***Պաշտոնային պարտականությունների կատարում*** | ***11 (29%)*** | ***44 (13%)*** |
| ***9*** | ***Այլ խախտումներ. լիազոր մարմնի լիազորություններ, կրթության կազմակերպում, ուսուցչի մրցույթի ընթացակարգ, վարչական աշխատողի ուսումնական ծանրաբեռնվածություն, կառավարման խորհրդի գործունեություն*** | | 1. ***(11%)*** |

Ելնելով աղյուսակ 5-ի տվյալներից՝ կարող ենք նշել.

**առավել հաճախ կրկնվող խախտումների բնույթները՝ ըստ դպրոցների թվի (%) վերաբերել են՝**

* կանոնադրության անհամապատասխանությանը՝ **34 (89%),**
* մանկավարժական աշխատողների նշանակմանը՝ **22 (58%),**
* խորհրդակցական մարմինների ձևավորմանը և գործունեությանը*՝* **16 (42%),**
* սովորողների համակազմի ձևավորմանը՝ **15 (39%),**
* ուսումնական պլանի պահանջների կատարմանը՝ **14 (37%),**
* պաշտոնային պարտականությունների կատարմանը և օլիմպիադայի, ներքին գնահատման գործընթացների իրականացմանը՝ **11-ական** **(29%) դպրոցներում,**

**առավել հաճախ կրկնվող խախտումների բնույթները՝ ըստ խախտումների թվի (%), վերաբերել են՝**

* մանկավարժական աշխատողների նշանակմանը՝ **72 (22%),**
* խորհրդակցական մարմինների ձևավորմանը և գործունեությանը*՝* **46 (14%),**
* պաշտոնային պարտականությունների կատարմանը՝ **44 (13%),**
* կանոնադրության անհամապատասխանությանը՝ **34 (10%),**
* սովորողների համակազմի ձևավորմանը՝ **27 (8%),**
* ներքին գնահատման գործընթացին՝ **26 (8%),**
* ուսումնական պլանի պահանջների կատարմանը՝ **22 (7%),**
* օլիմպիադայի գործընթացին՝ **21 (6%) խախտումներ:**

Ստուգման արդյունքների վերլուծությունից հետևում է, որ 2022 թվականի 2-րդ եռամսյակում ստուգված դպրոցների գրեթե մեկ երրորդը պատշաճ չեն իրականացրել ներքին գնահատման և օլիմպիադայի գործընթացների իրականացումը, տնօրենը և մանկավարժական աշխատողները՝ իրենց պաշտոնային պարտականությունները, 37%-42%-ը՝ խորհրդակցական մարմինների ձևավորումը, գործունեությունը, սովորողների համակազմի ձևավորումը, ուսումնական պլանի պահանջների կատարումը, իսկ դպրոցների գերակշռող մասը (կեսից ավելին) չունի օրենսդրական փոփոխություններով ամրագրած կանոնադրություն, ինպես նաև սահմանված կարգով չի իրականացրել մանկավարժական աշխատողների նշանակումը:

Ստուգումների արդյունքում արձանագրվել են «Կրթության մասին» և «Հանրակրթության մասին» ՀՀ օրենքների, ինչպես նաև կրթության ոլորտը կարգավորող **10** նորմատիվիրավական ակտերի **118** պահանջների խախտումներ: Իրականացված ստուգումների արդյունքների վերլուծությունն ըստ դպրոցների հրապարակվել է ԿՏՄ կայքում *(*[*http://eib.am/hy/report*](http://eib.am/hy/report)*):*

ԿՏՄ 2022 թվականի ստուգումների տարեկան ծրագրի շրջանակում ԿՏՄ գործունեության 2022 թվականի տարեկան ծրագրում ներառված **«Աջակցություն ուսուցման կազմակերպմանը»** **ծրագրին** համապատասխան 10 դպրոցներում (***ՀՀ Արմավիրի մարզի Արմավիրի մ/դ, ՀՀ Լոռու մարզի Վանաձորի հ.հ. 20 հ/դ, 23 հ/դ, 27 հ/դ, ՀՀ Շիրակի մարզի Գյումրու հ. հ. 9 հ/դ, 25 հ/դ, 27 մ/դ, 38 հ/դ, ՀՀ Տավուշի մարզի Իջևանի հ.հ. 3 հ/դ, 4 հ/դ***) ուսուցիչներին տեղում մեթոդական աջակցություն ցուցաբերելու, դասերի ընթացքում առաջացած խնդիրների բարձրաձայնման և լուծման, ինչպես նաև դասավանդման և ուսումնառության որակի բարձրացման և կրթության արդյունավետ կազմակերպման նպատակով իրականացվել են՝

* + ուսումնական պարապմունքների լսումներ «Հայոց լեզու» և «Մաթեմատիկա» («Հանրահաշիվ», «Երկրաչափություն») առարկաներից VI, IX, XI դասարաններում[[1]](#footnote-1), դասավանդողի և սովորողի գործողությունների դիտարկում, գրավոր առաջադրանքների միջոցով սովորողների գիտելիքների գնահատում.
  + դասավանդողի մանկավարժական-մեթոդական կարողությունների, մասնագիտական գիտելիքների, տեղեկատվական և հաղորդակցական տեխնոլոգիաների կիրառման զարգացմանն ուղղված մեթոդական աջակցության տրամադրում:

Դասալսումներն իրականացրել են գործընթացում օրենսդրությամբ սահմանված կարգով ներգրավված մասնագետները՝ ԿՏՄ կողմից մշակված գործիքակազմի (ձևաթղթերի) հիման վրա: Դասալսումներն իրականացվել են դպրոցների այն ուսուցիչների մոտ, որոնց դասավանդած դասարաններում (VI, IX, XI) սովորողների մնացորդային գիտելիքների մակարդակը որոշելու նպատակով ԿՏՄ կողմից իրականացվող ստուգումների շրջանակում տրվել են գրավոր աշխատանքներ «Մաթեմատիկա» («Հանրահաշիվ», «Երկրաչափություն») և «Հայոց լեզու» (Մայրենի) առարկաներից *(«Մաթեմատիկա» առարկայի առաջադրանքները կազմվել են Գնահատման և թեստավորման կենտրոնի կողմից, «Հայոց լեզու» առարկայից` թելադրություն (նախորդ դասարանի անցած նյութին համապատասխան)*):

Այս համատեքստում նշված 10 դպրոցներում դասալսումներ են իրականացվել 51` հայոց լեզվի և գրականության 26 և մաթեմատիկայի 25 ուսուցիչների մոտ: Յուրաքանչյուր ուսուցչի մոտ իրականացվել է առնվազն 3 դասալսում:

Ուսումնական պարապմունքների լսումների հիման վրա դասալսողների կողմից կազմվել են սովորողների ուսումնառության, ուսուցիչների դասավանդման և կրթության բովանդակային կազմակերպման որակի վերաբերյալ եզրակացություններ՝ ըստ ԿՏՄ մշակված ձևաթղթերի: ԿՏՄ կողմից դրանք համադրվել են սովորողների գիտելիքների գնահատման արդյունքների միջին ցուցանիշների հետ՝ դասավանդման և ուսումնառության արդյունավետության գնահատաման ամփոփ պատկեր ստանալու նպատակով: Ուսուցիչների գնահատումն իրականացվել է 4 միավորային (4՝ «Գերազանց», 3՝ «Լավ», 2՝ «Բավարար», 1՝ «Անբավարար»), իսկ սովորողների գնահատումը՝ 10 միավորային սանդղակով (9-10՝ «Գերազանց», 7-8՝ «Լավ», 4-6՝ «Բավարար», 1-3՝ «Անբավարար»): Յուրաքանչյուր ուսուցչի մոտ իրականացվել է առնվազն 3 դասալսում:

Ուսուցիչների գնահատումն իրականացվել է ըստ հետևալ բնութագրիչների.

* ուսուցիչների ՏՀՏ իմացությունն ու կիրառումը ուսուցման ընթացքում՝ ըստ դասալսումների արդյունքների.
* դասերի արդյունավետության միջին գնահատականը՝ ըստ դասալսումների արդյունքների.
* ուսուցիչների դասավանդած բոլոր դասարաններում ստուգման ընթացքում տրված գրավոր աշխատանքներից անբավարար (0-3) գնահատված սովորողների միջին տոկոսային թվի հաշվարկային գնահատականը.
* ստուգման ընթացքում տրված գրավոր աշխատանքներից և նույն սովորողների՝ տվյալ առարկայի նախորդ տարվա տարեկան «Անբավարար» գնահատականների տարբերության հաշվարկային միավորը:

Ուսուցիչների գնահատման արդյունքները տոկոսային համամասնությամբ ներկայացված են գծապատկեր 2-ում.

Դասերի արդյունավետության բաղադրիչը գնահատվել է՝ ըստ դասալսման գործիքակազմի: Դասալսման գործիքակազմը բաղկացած է դասալսման և եզրակացության ձևաթղթերից: Ուսուցիչների ընդհանուր գնահատականի վրա հիմնականում ազդել են սովորողների գրավոր աշխատանքների արդյունքները:

Հիմնական խնդիրները՝ ըստ ձևաթղթի բաժինների այսպիսին են.

**Ա) Ուսումնական նպաստավոր միջավայր**

* Դասավանդման գործընթացում հազվադեպ են կիրառվում ուսումնաօժանդակ բազմազան նյութեր, հաճախ միայն դասագրքով են առաջնորդվում:
* ՏՀՏ միջոցները դասավանդման գործընթացում կամ չեն կիրառվում կամ հիմնականում արդյունավետ չեն կիրառվում:
* Դասարանի կահավորանքը հաճախ հարմարեցված չէ ուսումնական գործունության տեսակներին, ինչպես նաև բոլոր սովորողների կարիքներին:
* Դասավանդման գործընթացում բոլոր սովորողների նկատմամբ հարգանքի դրսևորումը, հաղորդակցման մշակույթն ունի բարելավման անհրաժեշտություն:
* Դասաժամը հաճախ չի օգտագործվում արդյունավետ դասի ոչ ճիշտ պլանավրման, մասնավորապես՝ ժամանակի ոչ ճիշտ բաշխման հետևանքով, որոշ դեպքերում էլ առկա են դաարանի կառավարման խնդիրներ:
* Հաճախ դասարանում չեն ահմանվում աշխատանքային հստակ կանոններ՝ ուսումնական գործունեության տարբեր տսակներին համապատասխան:

**Բ) Դասավանդում**

* Դասերին հաճախ չեն ներկայացվում կամ հստակ սահմանվում դասի նպատակները, վերջնարդյունքները, ինչպես նաև որոշ դեպքերում դասարանական հանձնարարականները, հարցադրումները, կիրառվող մեթոդները միտված չեն վերջնարդյունքների ամբողջական ապահովմանը:
* Որոշ դեպքերում դասերը չեն արտացոլում միջառարկայական կապերը և առօրյայի հետ կապը, կիրառական նշանակություն ունեցող հարցեր և առաջադրանքներ հազվադեպ են առաջադրվում:
* Բոլոր սովորողները ներգրավված չն դասերին, կան պասիվ դիտորդներ:
* Սովորողների ընկալման կամ իմացության մակարդակի ստուգումը հաճախ մակերեսային է իրականացվում, չեն պահանջվում հիմնավորումներ:
* Չեն կիրառվում գնահատման տարբեր ձևեր և մեթոդներ, մասնավորապես՝ ձևավորող գնահատում գրեթե չի իրականացվում, , հաճախ գնահատականները չեն հիմնավորվում, մեկնաբանվում, սովորողների առաջընթացը, հաջողությունները հազվադեպ են մատնանշվում. խրախւսման ձևեր հազվադեպ են կիրառվում:
* Հետադարձ կապի ապահովումը հիմնականում թույլ է, տնային առաջադրանքները ոչ միշտ են ստուգվում, ոչ բոլոր անհասկանալի հարցերին է անդրադարձ կատարվում:

**Գ) Կարողունակությունների ձևավորում**

* Հաճախ առաջադրվող հարցերն ու առաջադրանքները միտված չեն սովորողների քննադատական և ստեղծագործական մտածողության զարգացմանը.
* Հաճախ հնարավորություն չի ընձեռվում սովորողներին ինքնուրույն գտնել իրենց սխալները, գտնել նորարար և ինքնատիպ լուծումներ, հարցեին տալ հիմնավորումներ.
* Հաճախ չի տրվում բոլոր սովորողներին իրենց սեփական կարծիքը հայտնելու, ընտրության, դերեր և պարտականություններ ստանձնելու հնարավորություններ:
* Համագործակցային մթնոլորտի ձևավորմանը նպաստող ուսումնական գործունության տեսակների ընտրությունը հաճախ նպատակային չի իրականացվում:

Գնահատման ընթացքում ԿՏՄ կողմից տրված գրավոր աշխատանքների արդյունքները այսպիսին են.

Հայոց լեզու առարկայից տրված թելադրությանը մասնակցած 911 սովորողներից (Գծապատկեր 3) Գերազանց են գնահատվել 164-ը (18%), Լավ՝ 298-ը (32.7%), Բավարար՝ 239-ը (26.2%), Անբավարար՝ 210-ը (23.1%):

«Մաթեմատիկա» առարկայի գրավոր աշխատանքին մասնակցած 901 սովորողներից (Գծապատկեր 4) Գերազանց են գնահատվել 41-ը (4.6%), Լավ՝ 130-ը (14.4%), Բավարար՝ 358-ը (39.7%), Անբավարար՝ 372-ը (41.3%):

Գրավոր աշխատանքների արդյունքները, հետևաբար նաև միջին գնահատականները, ավելի բարձր են Հայոց լեզու առարկայի թելադրության դեպքում (Գծապատկեր 5):

Ինչպես ներկայացված է Գծապատկեր 5-ում՝ **Հայոց լեզու** առարկայի թելադրության միջին գնահատականը ամենացածրն է XI դասարանում, ամենաբարձրն է՝ IX դասարանում, իսկ **«Մաթեմատիկա»** առարկայի գրավոր աշխատանքներից բարձր արդյունքը գրանցվել է VI դասարանում, ցածր արդյունքը՝ IX և XI դասարաններում (հավասար):

Գրավոր աշխատանքների արդյունքներն ըստ առարկաների (տոկոսային համամասնությամբ) ներկայացված են 6 և 7 գծապատկերներում:

Հայոց լեզու առարկայի թելադրությունից ամենացածր արդյունքը գրանցվել է ՀՀ Արմավիրի մարզի Արմավիրի մ/դ-ում: Անբավարար են գնահատվել գրավոր աշխատանքին մասնակցած VI դասարանցիների 54.8%-ը, XI դասարանցիների՝ 52.6%-ը:

«Մաթեմատիկա» առարկայի գրավոր աշխատանքից Անբավարար են գնահատվել XI դասարանցիների 66.7%-ը Գյումրու հ. 27 մ/դ-ում, IX դասարանցիների 93.8%-ը՝ Գյումրու հ. 27 մ/դ-ում, 81.8%-ը՝ Գյումրու հ. 38 հ/դ-ում, 60.5%-ը՝ Գյումրու հ. 9 հ/դ-ում, VI դասարանցիների 63.9%-ը՝ Արմավիրի մ/դ-ում:

Համեմատելով ԿՏՄ կողմից տրված գրավոր աշխատանքի արդյունքները այդ սովորողների նույն առարկաների նախորդ տարվա գրավոր աշխատանքների արդյունքների հետ ստացել ենք հետևյալ պատկերը (Գծապատկերներ 8,9)՝

**Գրավոր աշխատանքների արդյունքները խիստ հակասական են հատկապես Անբավարար գնահատականների դեպքում: Կարևոր է նշել, որ գրավոր աշխատանքին մասնակցած սովորողների նախորդ ուստարվա ամփոփ գրավոր աշխատանքներից ևս ավելի ցածր են մաթեմատիկայի արդյունքները:**

Ուսումնասիրվել են նաև այդ դպրոցների նախորդ ոսումնական տարվա ավարտական և պետական ավարտական, պետական միասնական քննությունների արդյունքները: Արմավիրի միջնակարգ դպրոցի 1 սովորող Անբավարար գնահատական է ստացել «Մաթեմատիկա» առարկայի պետական միասնական քննությունից: Այդ 10 դպրոցներում նշված քննություններից Անբավարար գնահատված այլ սովորողներ չեն եղել:

|  |
| --- |
| ***Ձեռնարկված միջոցառումները՝*** |

Ստուգված **38 դպրոցներից 35-ում (92%)** հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, որոնց վերաբերյալ կազմվել է **35** ակտ: Խախտում չի արձանագրվելՎանաձորի հ. 23 հիմնական, Մարալիկի հ. 1 և Արմավիրի միջնակարգ դպրոցներում:

Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին և 2-րդ մասերի պահանջների՝ դպրոցների տնօրեններին տրամադրվել են ակտերի, Վանաձորի հ. 23 հիմնական, Մարալիկի հ. 1 և Արմավիրի միջնակարգ դպրոցների տնօրեններին՝ ստուգման արդյունքում կազմված տեղեկանքների մեկական օրինակները, իսկ նախարարին, ՀՀ Արագածոտնի, Արմավիրի, Գեղարքունիքի, Լոռու, Կոտայքի, Սյունիքի, Վայոց ձորի, Տավուշի, Շիրակի մարզպետներին՝ ակտերի, տեղեկանքների պատճենները:

Խախտումների հետևանքները վերացնելու նպատակով ԿՏՄ ղեկավարի համապատասխան կարգադրագրերով տրվել են **62** հանձնարարականներ 35 դպրոցներից **20-ին** **(57%):**

Առավել հաճախ կրկնվել են հետևյալ բնույթի հանձնարարականները.

* մանկավարժական աշխատողների նշանակում. **12 (60%)** դպրոցների՝ **20 (32%),**
* խորհրդակցական մարմինների ձևավորման և գործունեության իրականացում. **11 (55%)** դպրոցների՝ **15 (24%),**
* տնօրենի պաշտոնային պարտականությունների կատարում. **7** **(35%)** դպրոցների՝ **19 (31%)** հանձնարարականներ:

Ստուգումների արդյունքների վերաբերյալ հաշվետվությունը տրամադրվել է ԿԳՄՍ նախարարին: Ստուգումների արդյունքում հայտնաբերված խախտումները հետագայում կանխելու, ինչպես նաև խախտման հետևանքները վերացնելու նպատակով **առաջարկվել է.**

**Տնօրեններին.** սահմանել պատշաճ վերահսկողություն դպրոցի կրթական գործընթացի կազմակերպման, վարչական և մանկավարժական աշխատողների աշխատանքային պարտականությունների կատարման նկատմամբ, մանկավարժական աշխատողների նշանակումն իրականացնել համաձայն պաշտոնների նկարագրերի, սահմանված կարգով անցկացնել ուսուցչի թափուր տեղի համար մրցույթը, ձևավորել դպրոցի սովորողների համակազմը և այլն:

**Լիազոր մարմնին.** ապահովել դպրոցի կանոնադրության մեջ համապատասխան փոփոխությունների ամրագրումը և սահմանված կարգով հաստատումը, սահմանել վերահսկողություն դպրոցների կողմից կրթության ոլորտը կարգավորող ՀՀ օրենսդրության և կրթության պետական կառավարման լիազորված մարմնի ընդունած նորմատիվ ակտերի պահանջների կատարման, հանրակրթության պետական չափորոշչին համապատասխան հանրակրթական հիմնական ծրագրերի իրականացման նկատմամբ:

Դպրոցներում իրականացված գնահատման արդյունքների վերաբերյալ վերլուծությունները՝ սովորողների առաջադիմության և դասավանդման արդյունավետության բարձրացմանը միտված առաջարկներով՝ տրամադրվել են դպրոցների տնօրեններին: Առաջարկները հիմնականում վերաբերել են ուսումնական նպաստավոր միջավայրի, դասավանդման գործընթացի բարելավմանը, սովորողների մոտ ինքնուրույնության, համագործակցության, քննադատական և ստեղծագործական մտածողության զագացմանը նպաստող կարողունակությունների ձևավորմանը:

***2.2. ՀՀ 3 միջին մասնագիտական և 1 նախնական մասնագիտական կրթական ծրագրեր իրականացնող ուսումնական հաստատություններ***

|  |
| --- |
| ***Հիմքը`*** |

3 հաստատությունների դեպքում՝ ԿՏՄ 2022 թվականի տարեկան գործունեության ծրագիրը, ստուգումների ժամանակացույցը, իսկ ***Գյումրու «Պրոգրես» համալսարանի բժշկական քոլեջի*** դեպքում՝ ***ՀՀ ԿԳՄՍ նախարարի տեղակալի*** 13.04.2022 թ. №02/10.1/7965-2022 գրությունը, ԿՏՄ ղեկավարի համապատասխան հրամանները:

|  |
| --- |
| ***Ժամկետը՝*** |

2022 թվականի II եռամսյակ:

|  |
| --- |
| ***Ստուգմամբ ընդգրկվող ժամանակահատվածը՝*** |

***ՀՀ ԿԳՄՍՆ «Արարատի պետական քոլեջ» ՊՈԱԿ (ն/մ)՝*** 2019 թվականի հունիսի 8-ից մինչև ստուգումը սկսելու օրը,

***«Մշակույթի համալսարան» ՍՊԸ-ի հենակետային քոլեջ (մ/մ)՝*** 2019 թվականի մայիսի18-ից մինչև ստուգումը սկսելու օրը,

***«Էրեբունի» բժշկական ակադեմիա հիմնադրամ (մ/մ)՝*** 2019 թվականի ապրիլի 25-ից մինչև ստուգումը սկսելու օրը,

***Գյումրու «Պրոգրես» համալսարանի բժշկական քոլեջ (մ/մ)***՝ 2019 թվականի ապրիլի 20-ից մինչև ստուգումը սկսելու օրը:

|  |
| --- |
| ***Ստուգման արդյունքները՝*** |

2022 թվականի II եռամսյակում ԿՏՄ-ն ստուգումներ է իրականացրել 1 նախնական մասնագիտական (արհեստագործական) և 3 միջին մասնագիտական կրթական ծրագրեր իրականացնող ուսումնական հաստատություններում (***ՀՀ ԿԳՄՍՆ «Արարատի պետական քոլեջ» ՊՈԱԿ, «Մշակույթի համալսարան» ՍՊԸ-ի հենակետային քոլեջ, «Էրեբունի» բժշկական ակադեմիա հիմնադրամ, Գյումրու «Պրոգրես» համալսարանի բժշկական քոլեջ)։***

Ստուգումների արդյունքում հայտնաբերված խախտումներն, ըստ բնույթների, ներկայացված են աղյուսակ 6-ում.

**Աղյուսակ 6**

|  |  |  |  |
| --- | --- | --- | --- |
| ***N*** | ***Խախտման բնույթը*** | ***Հաստատությունների թիվը*** | ***Հաստատության անվանումը*** |
| ***Տնօրենի ոչ իրավաչափ գործունեություն*** | | | |
| ***1.*** | ***Կադրային նշանակումներ*** | ***2*** | ***ՀՀ ԿԳՄՍՆ «Արարատի պետական քոլեջ» ՊՈԱԿ, «Մշակույթի համալսարան» ՍՊԸ-ի հենակետային քոլեջ*** |
| ***2.*** | ***Դիմորդների ընդունելության գործընթաց*** | ***2*** | ***Գյումրու «Պրոգրես» համալսարանի բժշկական քոլեջ, ՀՀ ԿԳՄՍՆ «Արարատի պետական քոլեջ» ՊՈԱԿ*** |
| ***3.*** | ***Դիպլոմների բաշխման հաշվետվությունների անհամապատասխանություններ*** | ***2*** | ***Գյումրու «Պրոգրես» համալսարանի բժշկական քոլեջ, «Մշակույթի համալսարան» ՍՊԸ-ի հենակետային քոլեջ*** |
| ***4.*** | ***Ուսանողին ակադեմիական արձակուրդի տրամադրման գործընթաց*** | ***1*** | ***Գյումրու «Պրոգրես» համալսարանի բժշկական քոլեջ*** |
| ***5.*** | ***Դասախոսների վերապատրաստման գործընթաց*** | ***1*** | ***ՀՀ ԿԳՄՍՆ «Արարատի պետական քոլեջ» ՊՈԱԿ*** |
| ***Խորհրդի ոչ իրավաչափ գործունեություն*** | | | |
| ***7.*** | ***Խորհրդի նիստերը գումարվել են սահմանված ժամկետի խախտմամբ*** | ***1*** | ***ՀՀ ԿԳՄՍՆ «Արարատի պետական քոլեջ» ՊՈԱԿ*** |

Ստուգումների արդյունքում արձանագրվել են կրթության բնագավառը կարգավորող ՀՀ օրենսդրության պահանջների հետևյալ խախտումները (Աղյուսակ 7)՝

**Աղյուսակ 7**

|  |  |  |  |
| --- | --- | --- | --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** | | ***Հաստատության անվանումը*** | |
| ***«Նախնական մասնագիտական (արհեստագործական) և միջին մասնագիտական կրթության մասին» ՀՀ օրենք*** | | | |
| ***18.1-րդ հոդվածի 21-րդ մասի 2-րդ կետ.*** *«Տնօրենը պատասխանատու է մասնագիտական կրթության պետական կրթական չափորոշիչների (որակավորման չափորոշիչների) և կարողությունների զարգացմանը միտված մոդուլային ուսուցման ծրագրի կատարման չափանիշներն ապահովող համապատասխան կրթության և ուսուցման գործընթացի կազմակերպման, կադրերի ընտրության, ․․․ համար»:* | | ***«Մշակույթի համալսարան» ՍՊԸ-ի հենակետային քոլեջ, ՀՀ ԿԳՄՍՆ «Արարատի պետական քոլեջ» ՊՈԱԿ*** | |
| ***ՀՀ կրթության և գիտության նախարարի******2011 թվականի փետրվարի 24-ի թիվ 124-Ն հրամանով հաստատված «Նախնական մասնագիտական (արհեստագործական) և միջին մասնագիտական պետական ուսումնական հաստատության (այսուհետ` Հաստատություն) կոլեգիալ կառավարման մարմնի` խորհրդի ձևավորման» կարգ*** | | | |
| ***13-րդ կետ.****«Խորհրդի նիստերը գումարվում են Հաստատության կանոնադրությամբ նախատեսված ժամկետներում և դեպքերում` Խորհրդի նախագահի կողմից` սեփական նախաձեռնությամբ, ինչպես նաև լիազորված մարմնի, Հաստատության տնօրենի կամ Խորհրդի անդամների 1/3-ի նախաձեռնությամբ:* | | ***ՀՀ ԿԳՄՍՆ «Արարատի պետական քոլեջ» ՊՈԱԿ*** | |
| ***ՀՀ կրթության և գիտության նախարարի 2010 թվականի հունիսի 22-ի №609-Ն հրամանի «ՀՀ նախնական մասնագիտական (արհեստագործական) և միջին մասնագիտական ուսումնական հաստատությունների շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման» կարգի հավելված 2*** | | | |
| ***22-րդ կետ.*** *«Դիպլոմների բաշխումից հետո պետական և ոչ պետական ուսումնական հաստատության տնօրենը հաշվետվություն է ներկայացնում գրությամբ՝ նախարարի կամ աշխատակազմի ղեկավարի անունով: Հաշվետվությունն իր մեջ ներառում է տեղեկատվություն ստացած, բաշխված և խոտանված ավարտական փաստաթղթերի համարների և ընդհանուր քանակի մասին՝ ըստ ուսումնական հաստատության, նշումներ պարունակելով սովորողի անվան, ազգանվան, հայրանվան, սեռի, ծննդյան թվականի, ուսումնական հաստատություն ընդունվելու (հրամանի համար) և ավարտելու (հրամանի համար) տարեթվերի, ավարտական փաստաթղթի սերիայի և համարի, անձնագրի սերիայի և համարի, մասնագիտության կոդի մասին՝ կնքված և ստորագրված տնօրենի կողմից: Հաշվետվությունները նախարարություն են ներկայացվում մինչև ընթացիկ տարվա ավարտը՝ թղթային և էլեկտրոնային տարբերակով: Դրանք 5 աշխատանքային օրվա ընթացքում աշխատակազմի պետական նմուշի փաստաթղթերի վարման բաժնի կողմից ստուգվում են և հանձնվում նախարարության արխիվ: Թերություններ և բացթողումներ հայտնաբերելու դեպքում՝ հաշվետվություն ներկայացնողին հնարավորություն է ընձեռվում շտկելու կամ վերացնելու դրանք 5 աշխատանքային օրվա ընթացքում»։* | | | ***«Մշակույթի համալսարան» ՍՊԸ-ի հենակետային քոլեջ,***  ***Գյումրու «Պրոգրես» համալսարանի բժշկական քոլեջ*** |
| ***ՀՀ կրթության և գիտության նախարարի******2012թ. ապրիլի 5-ի N 254-Ն հրամանով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության» կարգ*** | | | |
| ***8-րդ կետ.*** *«Անվճար և վճարովի ուսուցման տեղերում մրցույթն իրականացվում է փաստաթղթերի ընդունման, իսկ ոլորտային մասնագիտությունների գծով` քննությունների ավարտման հաջորդ աշխատանքային օրը:»*  ***47-րդ կետ.*** *«Ընդունող հանձնաժողովի համապատասխան որոշման և լրիվ ձևակերպված անձնական գործի հիման վրա Հաստատության տնօրենը մրցույթով անցած դիմորդներին 2 աշխատանքային օրվա ընթացքում հրամանագրում է որպես ուսանող: Հրամանագրվածների ցուցակները հրապարակվում են ոչ ուշ, քան հրամանագրման հաջորդ օրը»։* | | ***Գյումրու «Պրոգրես» համալսարանի բժշկական քոլեջ*** | |
| ***48-րդ կետ. «****Թափուր տեղերի առկայության դեպքում մրցութային հիմունքով Հաստատություն կարող է ընդունվել ընթացիկ տարում այլ մասնագիտական ուսումնական հաստատություն մրցույթով չանցած այն դիմորդը, ով մրցույթի արդյունքները հրապարակելուց հետո մինչև տվյալ ուսումնական տարվա օգոստոսի 22-ը ներառյալ կներկայացնի սույն կարգի 19-րդ կետով պահանջված փաստաթղթերը, իսկ ոլորտային մասնագիտություններով դիմորդները նաև տվյալ տարվա համար հանձնած քննության գնահատականի վերաբերյալ տեղեկանքը»:* | | ***ՀՀ ԿԳՄՍՆ «Արարատի պետական քոլեջ» ՊՈԱԿ*** | |
| ***ՀՀ կրթության և գիտության նախարարի******2006 թվականի դեկտեմբերի 22-ի № 997-Ն հրամանով հաստատված «ՀՀ պետական հավատարմագրված նախնական, միջին, բարձրագույն և հետբուհական մասնագիտական ուսումնական հաստատություններում (մագիստրոսներին) և ասպիրանտներին ակադեմիական արձակուրդ տալու» կարգ*** | | | |
| ***2-րդ կետ.*** *«Ակադեմիական արձակուրդ տրվում է նախնական, միջին, բարձրագույն և հետբուհական մասնագիտական կրթական ծրագրերով ուսումնառող սովորողներին, ուսանողներին (մագիստրանտներին) և ասպիրանտներին՝ ըստ բժշկասոցիալական փորձաքննության եզրակացության։»:*  ***3-րդ կետ****.«Ակադեմիական արձակուրդի տևողությունը մեկ օրացուցային տարի է, բացառությամբ օրենսդրությամբ սահմանված դեպքերի»։* | ***Գյումրու «Պրոգրես» համալսարանի բժշկական քոլեջ*** | | |
| ***ՀՀ կրթության և* *գիտության նախարարի******2014թ. հոկտեմբերի 29-ի թիվ 1058-Ն հրամանի հավելվածով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների դասախոսների և արտադրական ուսուցման վարպետների վերապատրաստման» կարգ*** | | | |
| ***10-րդ կետ՝ «****Մանկավարժական աշխատողների յուրաքանչյուր անդամ առնվազն հինգ տարին մեկ անգամ ենթակա է վերապատրաստման»:* | | ***ՀՀ ԿԳՄՍՆ «Արարատի պետական քոլեջ» ՊՈԱԿ*** | |

Ըստ ստուգաթերթերի՝ ստուգումների արդյունքներն ունեն հետևյալ պատկերը (Աղյուսակ 8).

**Աղյուսակ 8**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ***հհ*** | ***Հաստատության անվանումը*** | ***Ստուգաթերթերի միավորային կշիռներ*** | | | | | | | | | |
| ***01*** | ***02*** | ***03*** | ***04*** | ***05*** | ***06*** | ***07*** | ***08*** | ***09*** | ***Ընդամենը*** |
| ***1.*** | ***Գյումրու «Պրոգրես» համալսարանի բժշկական քոլեջ*** | ***-*** | ***0*** | ***1*** | ***-*** | ***1*** | ***-*** | ***-*** | ***0.6*** | ***-*** | ***2.6*** |
| ***2.*** | ***«Մշակույթի համալսարան» ՍՊԸ-ի հենակետային քոլեջ*** | ***-*** | ***3*** | ***-*** | ***-*** | ***1*** | ***-*** | ***-*** | ***-*** | ***-*** | ***4*** |
| ***3.*** | ***ՀՀ ԿԳՄՍՆ «Արարատի պետական քոլեջ» ՊՈԱԿ*** | ***1*** | ***3*** | ***0.5*** | ***-*** | ***0*** | ***0*** | ***0*** | ***0*** | ***1*** | ***5.5*** |
| ***4.*** | ***«Էրեբունի» բժշկական ակադեմիա հիմնադրամ*** | ***-*** | ***0*** | ***0*** | ***-*** | ***-*** | ***-*** | ***-*** | ***0*** | ***-*** | ***0*** |

Համաձայն աղյուսակ 8-ի տվյալների՝ ՀՀ օրենսդրության պահանջների խախտումներ չեն հայտնաբերվել միայն ***«Էրեբունի» բժշկական ակադեմիա հիմնադրամում իրականացված ստուգման ընթացքում:***

***N 01*** *(կոլեգիալ կառավարման մարմնի՝ խորհրդի ձևավորման և տնօրենի ընտրության կարգերի պահանջներ)* ստուգաթերթը կիրառվել և ըստ ստուգաթերթի խախտում է արձանագրվել միայն ***ՀՀ ԿԳՄՍՆ «Արարատի պետական քոլեջ» ՊՈԱԿ-ում*** իրականացված ստուգման ընթացքում: Ըստ ***N 02*** *(տնօրենին և կրթության կազմակերպմանը ներկայացվող՝ ՀՀ օրենսդրությամբ սահմանված պահանջներ)* ստուգաթերթի իրականացված ստուգումների արդյունքում խախտումներ են արձանագրվել ***«Մշակույթի համալսարան» ՍՊԸ-ի հենակետային քոլեջում*** և ***ՀՀ ԿԳՄՍՆ «Արարատի պետական քոլեջ» ՊՈԱԿ-ում*:** Հարկ է նշել, որ ռիսկային միավորների գերակշռող մասը ձևավորվել է ***N 02*** ստուգաթերթով իրականացված ստուգումների արդյունքում**:**

Սովորողների ընդունելության կարգերի պահանջները (***N03)*** խախտվել են ***Գյումրու «Պրոգրես» համալսարանի բժշկական քոլեջում*** և ***ՀՀ ԿԳՄՍՆ «Արարատի պետական քոլեջ» ՊՈԱԿ-ում*,** իսկպետական ամփոփիչ ստուգման կազմակերպման ու անցկացման և շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման կարգերի պահանջները*(****N05)՝*  *Գյումրու «Պրոգրես» համալսարանի բժշկական և «Մշակույթի համալսարան» ՍՊԸ-ի հենակետային քոլեջներում:***

Նախնական մասնագիտական և (կամ) միջին մասնագիտական ուսումնական հաստատությունում սովորողների ակադեմիական արձակուրդում գտնվելու, տեղափոխման և վերականգնման (***N08***), դասախոսների և արտադրական ուսուցման վարպետների վերապատրաստման (***N09***) կարգերի պահանջների կատարմանն ուղղված ստուգումների արդյունքում խախտումներ են արձանագրվել համապատասխանաբար՝ ***Գյումրու «Պրոգրես» համալսարանի բժշկական քոլեջում*** և ***ՀՀ ԿԳՄՍՆ «Արարատի պետական քոլեջ» ՊՈԱԿ-ում*:**

Այսպիսով, նախնական մասնագիտական կրթության ոլորտում իրականացված 1 ստուգման արդյունքում հայտնաբերվել են կրթության բնագավառը կարգավորող ՀՀ օրենսդրության պահանջների 4, իսկ միջին մասնագիտական կրթության ոլորտում իրականացված 3 ուսումնական հաստատություններից 2-ում՝ 8 խախտումներ: Նշված 12 խախտումներից 5-ը վերաբերում են դիպլոմների բաշխման հաշվետվություններում առկա անհամապատասխանություններին, 2-ական՝ կադրային նշանակումներին, սովորողների ընդունելության գործընթացին, 1-ական՝ կառավարման խորհրդի գործունեությանը, սովորողի ակադեմիական արձակուրդի տրամադրմանը, դասախոսի վերապատրաստմանը:

12 խախտումներից 3-ի (2-ը՝ կադրային նշանակումներ, 1-ը՝ վերապատրաստման գործընթաց) հետևանքների վերացման նպատակով ԿՏՄ ղեկավարի կողմից տրվել են կատարման համար պարտադիր հանձնարարականներ:

Թվարկված մյուս խախտումների հետևանքները հնարավոր չէ վերացնել:

Ըստ ԿՏՄ մարմնի գործունեության 2022 թվականի ծրագրի՝ կրթական գործընթացի կազմակերպման արդյունավետության գնահատման, շրջանավարտների մասնագիտական գիտելիքների և կարողությունների՝ ժամանակակից պահանջներին համապատասխանությանը և ուսումնական պրակտիկայի արդյունավետ կազմակերպմանը աջակցելու նպատակով՝ ***«Մշակույթի համալսարան» ՍՊԸ-ի հենակետային քոլեջում և «Էրեբունի» բժշկական ակադեմիա հիմնադրամում*** իրականացված ստուգումների շրջանակում իրականացվել է համապատասխանաբար **«Գործիքային կատարողական արվեստ» և «Ատամնատեխնիկական գործ»** մասնագիտությունների կրթական գործընթացի որակի գնահատում, ինչպես նաև ներառական կրթական միջավայրի ապահովման նպատակով՝ ներառական կրթական միջավայրի գնահատում՝ ըստ մշակված ձևաթղթերի:

Առանձնացվել են քոլեջների կողմից արդյունավետ իրականացվող և զարգացման ենթակա ուղղություններն՝ ըստ վերլուծությունների արդյունքների:

***«Մշակույթի համալսարան» ՍՊԸ-ի հենակետային քոլեջ***

***Արդյունավետ իրականացվող ոււղղություններ՝***

* *տվյալ մասնագիտությունը դասավանդող համապատասխան որակավորում* *և գիտական կոչում (գիտական աստիճան) ունեցող կադրերի առկայությունը,*
* *դասավանդողների կողմից ուսանողների ինքնուրույնության և ակտիվության խրախուսումը,*
* *ուսումնառության ընթացքում դասավանդողների կողմից մանկավարժական տարբեր մեթոդների, հնարների, եղանակների (բանավեճ, քննարկում, խմբային աշխատանքներ, նորարական տեղեկատվական միջոցներ) և դիդակտիկ նյութերի կիրառումը,*
* *սովորողներին օգնելու և անհատական մոտեցում ցուցաբերելու դասավանդողների պատրաստակամությունը,*
* *սովորողների գիտելիքներին, կարողություններին և հմտություններին համապատասխան գնահատումը,*
* *պրակտիկաների արդյունավետությունը:*

***Զարգացման ենթակա գործառույթներ՝***

* *բոլոր ուսանողներին քոլեջի ներքին կարգապահական կանոնների իրազեկման,*
* *տեսական գիտելիքներից բացի նաև գործնական հմտություններ ձեռք բերելու, սովորողներին դասավանդողների արդյունավետ օգնության կազմակերպման,*
* *տվյալ մասնագիտության նյութատեխնիկական բազայի բարելավման,*
* *տվյալ մասնագիտության բարձր առաջադիմություն ունեցող սովորողների տոկոսային թվի աճի,*
* *գերազանցության դիպլոմով տվյալ մասնագիտության շրջանավարտներ ունենալու,*
* *պրակտիկաների արդյունքում բարձր առաջադիմություն ցուցաբերած տվյալ մասնագիտությամբ սովորողների թվի աճի,*
* *տվյալ ոլորտում զբաղվածության վերաբերյալ սովորողներին պարբերաբար տեղեկություններ տրամադրելու,*
* *քոլեջի կողմից տրամադրվող մասնագիտական գրականությունը (այդ թվում՝ էլեկտրոնային) սովորողներին հասանելի լինելու,*
* *մասնագիտական առարկաներից մանկավարժների և արտադրական վարպետների վերապատրաստման գործընթացի արդյունավետ կազմակերպման,*
* *կարիերայի կենտրոնի հետ արդյունավետ համագործակցության անհրաժեշտություն:*

***«Էրեբունի» բժշկական ակադեմիա հիմնադրամ***

***Արդյունավետ իրականացվող ոււղղություններ՝***

1. *տեսական գիտելիքներից բացի նաև գործնական հմտություններ ձեռք բերելու ուղղությամբ դասավանդողների արդյունավետ օգնությունը սովորողներին,*
2. *տվյալ մասնագիտությունը դասավանդող համապատասխան որակավորում ունեցող կադրերի առկայությունը,*
3. *տվյալ մասնագիտության բարձր առաջադիմություն ունեցող սովորողների տոկոսային թվի աճման դինամիկան,*
4. *տվյալ մասնագիտության նյութատեխնիկական բազայի բարելավումը,*
5. *քոլեջի կողմից կրթության բնագավառը կարգավորող ՀՀ օրենսդրության պահանջների պահպանումը։*

***Զարգացման ենթակա գործառույթներ՝***

1. *բոլոր ուսանողներին քոլեջի կանոնադրության, ներքին կարգապահական կանոնների իրազեկման,*
2. *դասավանդողների կողմից ուսանողների ինքնուրույնությունը և ակտիվությունը խրախուսելու,*
3. *դասավանդողների կողմից սովորողներին անհատական մոտեցում ցուցաբերելու պատրաստակամության բարձրացման,*
4. *տվյալ ոլորտում զբաղվածության վերաբերյալ սովորողներին պարբերաբար տեղեկություններ տրամադրելու,*
5. *մասնագիտական առարկաներից մանկավարժների վերապատրաստման գործընթացի արդյունավետ կազմակերպման,*
6. *կարիերայի կենտրոնի հետ արդյունավետ համագործակցության անհրաժեշտություն:*

Քոլեջներում ներառական կրթական միջավայրի գնահատման ձևաթղթերը չեն լրացվել՝ կրթության առանձնահատուկ պայմանների կարիք ունեցող, ինչպես նաև արտակարգ ընդունակություններ ունեցող սովորողների բացակայության պատճառով:

|  |
| --- |
| ***Ձեռնարկված միջոցառումներ՝*** |

ՀՀ օրենսդրության պահանջների խախտումներ արձանագրվել են 4 հաստատություններից 3-ում (բացառությամբ՝ «***Էրեբունի» բժշկական ակադեմիա հիմնադրամի*** (քոլեջ)), կազմվել է 3 ակտ, հանձնարարականներ են տրվել 2 հաստատությունների տնօրեններին:

Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջների՝ հաստատությունների տնօրեններին տրամադրվել են ակտերի մեկական օրինակները, ***«Էրեբունի» բժշկական ակադեմիա հիմնադրամի*** ռեկտորին՝ տեղեկանքի մեկ օրինակը: ՀՀ ԿԳՄՍ նախարարությանը տրամադրվել են ակտերի պատճենները: ՀՀ ԿԳՄՍ նախարարին առաջարկվել է քննարկել ստուգման արդյունքները և տեղյակ պահել ԿՏՄ-ին:

Միաժամանակ ԿԳՄՍ նախարարին համապատասխան գրություններով տեղեկացվել է, որ՝

* ***Գյումրու «Պրոգրես» համալսարանի բժշկական քոլեջում*** բոլոր մասնագիտությունների ուսումնական պլաններում «Ձեռներեցություն» մոդուլը ներառված չէ, մինչդեռ, համաձայն ՀՀ ԿԳ նախարարի 2017 թվականի շրջաբերականի, տվյալ մոդուլի առկայությունը պարտադիր է բոլոր մասնագիտությունների համար (տևողությունը կազմում է առնվազն 72 ժամ)։ Համալսարանի ռեկտորին առաջարկվել է 2022-2023 թվականների ուսումնական տարվա սկզբից «Ձեռներեցություն» մոդուլը ներառել քոլեջի բոլոր մասնագիտությունների ուսումնական պլաններում։
* ***«Մշակույթի համալսարան» ՍՊԸ-ի հենակետային քոլեջում*** իրականացվող միջին մասնագիտական կրթական ծրագրով «Դիզայն», «Երգեցողություն», «Պարարվեստ», «Գործիքային կատարողական արվեստ (ըստ գործիքների տեսակների)» մասնագիտությունները չունեն պետական հավատարմագրում:

Քոլեջի № 0115 լիցենզիայի № 001 ներդիրում (տրված՝ 17․12․2016թ․) միջին մասնագիտական կրթական ծրագրով, միջնակարգ կրթության հիմքով՝ 0215․05․5 «Պարարվեստ» մասնագիտության գծով առկա ուսուցման տևողությունը նշված է 4 (չորս) տարի, սակայն համաձայն ՀՀ կառավարության 2006թ. հունվարի 12-ի №73-Ն որոշմամբ հաստատված «Նախնական մասնագիտական (արհեստագործական) և միջին մասնագիտական կրթության մասնագիտությունների ցանկի» (այսուհետ՝ ցանկ) պահանջի, նշված մասնագիտության ուսուցման տևողությունը միջնակարգ կրթության հիմքով կազմում է 2 (երկու), իսկ հիմնական կրթության հիմքով՝ 3 (երեք) տարի։

Ստուգման ընթացքում քոլեջի կողմից ԿՏՄ ծառայողին չի տրամադրվել նաև ՀՀ կառավարության 2009 թվականի հուլիսի 9-ի № 808-Ն որոշմամբ հաստատված №13 հավելվածի 5․1-ին կետի պահանջի՝հիմնական կրթության հիմքով մասնագիտությունների լիցենզիայի ներդիրը, որը համարվում է լիցենզիայի անբաժանելի մասը։

Ստուգման արդյունքում պարզվել է, որ քոլեջի բոլոր մասնագիտությունների ուսումնական պլաններում ևս «Ձեռներեցություն» մոդուլը ներառված չէ: Համալսարանի ռեկտորին առաջարկվել է 2022-2023 թվականների ուսումնական տարվա սկզբից «Ձեռներեցություն» մոդուլը ներառել քոլեջի բոլոր մասնագիտությունների ուսումնական պլաններում։

ԿԳՄՍ նախարարից ստացված գրությունների համաձայն՝

***Գյումրու «Պրոգրես» համալսարանի բժշկական քոլեջի*** ղեկավարությանը հանձնարարվել է2022-2023 թվականների ուսումնական տարվա սկզբից «Ձեռներեցություն» մոդուլը ներառել միջին մասնագիտական կրթական ծրագրի բոլոր մասնագիտությունների ուսումնական պլաններում և այսուհետ բացառել նմանօրինակ խախտումները և առաջնորդվել բացառապես ՀՀ օրենսդրության և իրավական ակտերի պահանջներով:

***«Մշակույթի համալսարան» ՍՊԸ-ի հենակետային քոլեջում*** արձանագրված խախտումները շտկվել են:

Քոլեջներում իրականացված գնահատման արդյունքների վերաբերյալ վերլուծությունները՝ զարգացման ենթակա գործառույթները (բնութագրիչները) բարելավելու ուղղությամբ միջոցներ ձեռնարկելու առաջարկով՝ տրամադրվել են հաստատությունների տնօրեններին:

|  |
| --- |
| ***3. Հետադարձ կապ*** |

***ԿՏՄ կողմից իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2022 թվականի II եռամսյակում ստացված կատարողականների համադրման արդյունքներ***

ԿՏՄկողմից իրականացված ստուգումների արդյունքում տրված հանձնարարականների կատարման ժամկետները 2022 թվականի II եռամսյակում լրացել են ՀՀ 34 ուսումնական հաստատությունների (33 դպրոցներ, 1 քոլեջ) դեպքում: Ստացված կատարողականների վերաբերյալ պատկերը ներկայացվում է ստորև:

2022 թվականի II եռամսյակը**,** որպես հանձնարարականների կատարողականների ներկայացման ժամկետ, սահմանվել է **33** դպրոցների **123** հանձնարարականների համար: Հանձնարարականներից **41-ը** վերաբերել են մանկավարժական աշխատողների նշանակմանը, **13-ը**՝ մեթոդական միավորումների գործունեությանը, **9-ը՝** ուսպլանին, **60-ը**՝ այլ բնույթի են: Այլ բնույթի հանձնարարականները հիմնականում վերաբերել են մանկավարժական խորհրդի գործունեությանը, կանոնադրության համապատասխանությանը, լիցենզիայի բացակայությանը, լիցենզիայի սահմանային թվերի գերազանցմանը, համակազմի, աշակերտական խորհրդի ձևավորմանը և այլն:

Ըստ դպրոցներից ստացված կատարողականների՝ **123** հանձնարարականներից կատարվել են **85-ը (69%),** կատարվել ենմասամբ՝ **22-ը (18%),** չեն կատարվել 16**-ը (13%)**: Մանկավարժական աշխատողների նշանակմանը վերաբերող **41 (33%)** հանձնարարականները տրվել են **33** դպրոցներից **22–ին (67%)**։

**41** հանձնարարականներից կատարվել են **21-ը** **(51%)**, ընթացքի մեջ են **18-ը (44%)**, չեն կատարվել **2-ը (5%):** Մանկավարժական աշխատողների նշանակման վերաբերյալ հանձնարարականների կատարումը՝ ըստ ներկայացված կատարողականի՝ Ընթացքի մեջ է համարվել հետևյալ դեպքերում.

- անձը ազատվել է աշխատանքից, սակայն թափուր տեղը ներկա պահին համալրված չէ,

- թափուր տեղի համար պարբերաբար հայտարարվող մրցույթները դեռևս չեն համալրվում:

Մեթոդական միավորումների գործունեությանը վերաբերող **13** հանձնարարականները տրվել են **33** դպրոցներից **9–ին** **(21%)**։ Այդ հանձնարարականներից 11**-ը (85%)** կատարվել են, **2-ը** **(15%)** չեն կատարվել:

Ուսպլանին վերաբերող **9** հանձնարարականները տրվել են **33** դպրոցներից **6-ին (18%):** Հանձնարարականներից **5-ը (56%)** կատարվել են, ևս **2-ը** **(22%)**՝ ընթացքի մեջ են, **2-ը (22%)** չեն կատարվել:

Տնօրենի պաշտոնային պարտականություններին վերաբերող այլ բնույթի 60հանձնարարականներ տրվել են **33** դպրոցներից **20–ին** **(61%)**։ Հանձնարարականներից **48-ը (80%)** կատարվել են, ընթացքի մեջ են **2-ը (3%),** չեն կատարվել**՝ 10 (17%)**:

Հարկ է նշել, որ չկատարվածհանձնարարականները վերաբերել են դպրոցի կանոնադրությանը, սովորողների համակազմին, վարչական աշախատողների ուսումնական ծանրաբեռնվածությանը, մեթոդական միավորումների ձևավորմանը:

Հանձնարարականների և ստացված կատարողականների համադրման արդյունքներն, ըստ դպրոցների, ներկայացված են 2022 թվականի II եռամսյակում ԿՏՄ կողմից հանրակրթության ոլորտում իրականացված ստուգումների և տնօրենների կողմից ներկայացված կատարողականների համադրման արդյունքների վերաբերյալ հաշվետվությունում *(*[*http://eib.am/hy/report*](http://eib.am/hy/report)*):*

2022 թվականի II եռամսյակը**,** որպես հանձնարարականների կատարողականների ներկայացման ժամկետ, սահմանվել է ՀՀ ԿԳՄՍՆ «Արմավիրի տարածաշրջանային պետական քոլեջ» ՊՈԱԿ-ին տրված 7 հանձնարարականների համար: Ըստ ուսումնական հաստատությունից ստացված հանձնարարականների կատարման վերաբերյալ գրության՝ բոլոր հանձնարարականները կատարվել են: Հանձնարարականները վերաբերում էին հաստատության ներքին կարգապահական կանոնների, մասնագիտությունների և մոդուլային ծրագրերի հաստատմանը, սովորողների ընդունելության, վերականգնման, տեղափոխության գործընթացներին:

Կատարողականների համադրման արդյունքում իրականացվել է համապատասխան ուսումնական հաստատությունների ռիսկերի վերագնահատում` համաձայն ՀՀ կառավարության 22.08.2019թ. «Հայաստանի Հանրապետության կրթության տեսչական մարմնի` ռիսկի վրա հիմնված ստուգումների մեթոդաբանությունը և ռիսկայնությունը որոշող չափա­նիշների ընդհանուր նկարագիրը հաստատելու մասին» N 1153-Ն որոշման 40-44-րդ կետերի:

|  |
| --- |
| ***4. Դիմումներում, բողոքներում բարձրացված խնդիրների ուսումնասիրություն կամ ստուգում*** |

|  |
| --- |
| ***Նպատակը`*** |

ԿՏՄ հանրությունից ստացվող բողոքների ընդունման և հետագա ընթացք տալու մասին կարգի պահանջների ապահովում:

|  |
| --- |
| ***Ժամկետը՝*** |

2022 թվականի II եռամսյակ:

|  |
| --- |
| ***Տեղեկատվություն ստացված դիմումների, բողոքների վերաբերյալ*** |

2022թ. II եռամսյակում ԿՏՄ-ում ստացվել են **14** դիմում-բողոքներ **9** ուսումնական հաստատությունների գործունեության վերաբերյալ: Ստացված դիմում-բողոքներից **9**-ը վերաբերել է դպրոցների, **4**-ը՝ քոլեջների գործունեությանը, **1**-ը եղել է այլ բնույթի:

Ըստ դիմում-բողոքներում բարձրացված հարցերի՝ 4 ուսումնական հաստատություններում (***ՀՀ Շիրակի մարզի Ախուրյանի հ. 1 հ/դ, Գյումրու հ. 26 ա/դ, Շ. Շահամիրյան կրթահամալիր, Ռ. Մելիքյանի անվան պետական երաժշտական քոլեջ***) իրականացվել է ստուգում:

Դիմում-բողոքներից

* 2-ը վերահասցեագրվել են, 1-ը մասամբ է վերահասցեագրվել՝ դիմումում բարձրացված հարցերը (մի մասը) ԿՏՄ լիազորությունների շրջանակից դուրս լինելու պատճառով,
* 2-ի դեպքում՝ հանդիպում-քննարկման արդյունքում տրվել է պարզաբանում,
* 3-ը կարճվել են,
* 3-ի դեպքում գործընթացը դեռևս չի ավարտվել:

Առավել շատ բարձրացված հարցերը վերաբերել են տնօրենի կողմից թույլ տրված անօրինականություններին և անարդյունավետ աշխատանքին:Այդ հարցին անդրադարձ է արվել դիմում-բողոքներից 10-ում (71%):

|  |
| --- |
| ***5. Կանխարգելիչ, աջակցման և խորհրդատվական միջոցառումներ*** |

|  |
| --- |
| ***Հիմքը՝*** |

ԿՏՄ 2022 թվականի տարեկան գործունեության ծրագիրը, ԿՏՄ ղեկավարի համապատասխան հրամանները:

|  |
| --- |
| ***Նպատակը՝*** |

«Տեսչական մարմինների մասին» ՀՀ օրենքի 13-րդ հոդվածի պահանջների կատարում:

|  |
| --- |
| ***Ձեռնարկված միջոցառումներ*** |

2022 թվականի երկրորդ եռամսյակում` ՀՀ ***28*** նախադպրոցական, ***31*** հանրակրթական և ***33*** նախնական մասնագիտական (արհեստագործական) և միջին մասնագիտական ուսումնական հաստատությունների տնօրենների մասնակցությամբ ԿՏՄ աշխատակիցների կողմից իրականացվել է ***6*** հեռավար խորհրդատվական հանդիպում։ Մասնավորապես.

***Նախադպրոցական կրթության ոլորտում՝***

Իրավական, մասնագիտական և մեթոդական աջակցություն ապահովելու նպատակով՝ ***3*** խորհրդատվական միջոցառում է իրականացվել ՀՀ ***28*** նախադպրոցական ուսումնական հաստատությունների տնօրենների մասնակցությամբ:

Խորհրդատվությունների ընթացքում անդրադարձ է կատարվել նախադպրոցական կրթության ոլորտը կարգավորող հետևյալ իրավական ակտերին`

* ՀՀ կառավարության 13.05.2021թ. N 764-Ն որոշմամբ հաստատված ՀՀ նախադպրոցական ուսումնական հաստատության գործունեության ներքին և արտաքին գնահատման չափանիշներ ու իրականացման կարգ,
* ՀՀ ԿԳՄՍ նախարարի 11.10.2021թ. N 76-Ն հրամանով հաստատված Նախադպրոցական հաստատությունների սաների ընդունելության կարգ,
* ՀՀ ԿԳՄՍ նախարարի 17.02.2022թ. N 08-Ն հրամանով հաստատված Նախադպրոցական ուսումնական հաստատության մանկավարժական աշխատողների ընտրության /նշանակման/ կարգ,
* ՀՀ ԿԳՄՍ նախարարի 14.01.2022թ. N 02-Ն հրամանով հաստատված Նախադպրոցական ուսումնական հաստատության տնօրենի ղեկավարման իրավունքի /հավաստագրման/ համար վերապատրաստման, քննությունների և հավաստագրման կազմակերպման, հավաստագրի դադարեցման, ինչպես նաև հավաստագրման լիազոր մարմնի կազմավորման և գործունեության կարգ,
* «Նախադպրոցական կրթության մասին» ՀՀ օրենք /փոփոխությունը կատարվել է ԱԺ, 06.05.2020թ. ՀՕ-267-Ն, ուժի մեջ է մտել 21.05.2020թ./,
* Նախադպրոցական ուսումնական հաստատության օրինակելի կանոնադրություն /փոփոխությունը կատարվել է ՀՀ կառավարության՝ 08.04.2021թ. N 515-Ն որոշմամբ, ուժի մեջ է մտել 10.04.2021թ./,
* [Նախադպրոցական կրթության պետական կրթական չափորոշիչ](https://www.arlis.am/DocumentView.aspx?DocID=152575) /փոփոխությունը կատարվել է ՀՀ կառավարության՝ 13.05.2021թ. N 744-Ն որոշմամբ, ուժի մեջ է մտել 15.05.2021թ./,
* ՀՀ կրթության տեսչական մարմնի՝ ռիսկի վրա հիմնված ստուգումների ստուգաթերթեր **/**փոփոխությունը կատարվել է ՀՀ կառավարության՝10 .06.2021թ. N 948-Ն որոշմամբ, ուժի մեջ է մտել 16.06.2021թ./:

ՆՈՒՀ-երի տնօրեններին էլեկտրոնային փոստերով նախապես տրամադրվել են առավել հաճախ կրկնվող հարցադրումները և դրանց պատասխանները, ոլորտը կարգավորող իրավական ակտերը` ծանոթանալու և հարցեր ունենալու դեպքում դրանք նախապես գրավոր տրամադրելու նպատակով:

***Հանրակրթության ոլորտում`***

2022 թվականի 1-ին եռամսյակում իրականացված ստուգումների ընթացքում բացահայտված առավել հաճախ հանդիպող խնդիրների և ներառական կրթական միջավայրի գնահատման արդյունքների վերաբերյալ իրազեկում ապահովելու նպատակով ***1***հեռավար խորհրդատվական միջոցառում է իրականացվել ՀՀ ***31*** հանրակրթական ուսումնական հաստատությունների տնօրենների մասնակցությամբ:

Խորհրդատվությունների ընթացքում ներկայացվել են արձանագրված խախտումների բնույթները, կրթության առանձնահատուկ պայմանների կարիք ունեցող սովորողների կրթական միջավայրի գնահատման արդյունքները, ինչպես նաև` լիազոր մարմինների ղեկավարներին ներկայացված խնդիրները և առաջարկությունները, անդրադարձ է արվել հանձնարարակաների կատարողականների ներկայացմանն առնչվող խնդիրներին:

***Նախնական մասնագիտական (արհեստագործական) և միջին մասնագիտական կրթության ոլորտներում (այսուհետ նաև` ՆՄՄԿ)`***

ՆՄՄԿ ստուգաթերթերի, ստուգումների և ոլորտի օրենսդրության պահանջների պահպանման (իրավական ակտերի փոփոխությունները, սահմանված կարգով կիրառումը) վերաբերյալ իրավական, մասնագիտական և մեթոդական աջակցություն ապահովելու նպատակով` ***2***իրազեկման և խորհրդատվական միջոցառում է իրականացվել ՀՀ ***33*** նախնական մասնագիտական (արհեստագործական) և միջին մասնագիտական ուսումնական հաստատությունների տնօրենների մասնակցությամբ:

Խորհրդատվությունների ընթացքում ներկայացվել են ՆՄՄԿ բնագավառը կարգավորող իրավական ակտերում վերջին շրջանում կատարված հետևյալ փոփոխությունները`

* ՀՀ կառավարության 04.11.2021 թ. № 1784-Ն որոշմամբ հաստատված «ՀՀ նախնական մասնագիտական (արհեստագործական) և (կամ) միջին մասնագիտական կրթական ծրագրեր իրականացնող պետական ուսումնական հաստատություններում ուսանողական նպաստ հատկացնելու, վարձը փոխհատուցելու և կրթաթոշակ սահմանելու կարգ»,
* ՀՀ կառավարության 11.02.2021թ. № 154-Ն որոշմամբ հաստատված «Պարտադիր կրթությունից դուրս մնացած երեխաների բացահայտման և ուղղորդման կարգ»**,**
* ՀՀ ԿԳ նախարարի 24.02.2011թ. № 124-Ն հրամանով հաստատված «Նախնական մասնագիտական (արհեստագործական)ևմիջին մասնագիտական պետական ուսումնական հաստատության խորհրդի ձևավորման կարգ» (փոփ․՝ 07․12․2021թ․ № 83-Ն),
* ՀՀ ԿԳՄՍ նախարարի 24.12.2020թ. № 48-Ն հրամանի հավելվածով հաստատված «Նախնական **(արհեստագործական)** և միջին մասնագիտական պետական ուսումնական հաստատության մանկավարժական աշխատողի թափուր տեղի համար անցկացվող մրցույթի կարգ» (փոփ․՝ 06․12․2021թ․ № 82-Ն)։

Ներկայացվող նյութերը նախնական մասնագիտական (արհեստագործական) և միջին մասնագիտական ուսումնական հաստատությունների տնօրեններին տրամադրվել է նախապես, որպեսզի թեմային ծանոթանալուց հետո տնօրեններն ուղղեն իրենց հարցերը՝ խորհրդատվական հանդիպման թեմայի շրջանակում:

Խորհրդատվական գործընթացներին մասնակցել են նաև ԿՏՄ մի շարք աշխատակիցներ` իրենց վերապահված լիազորությունների շրջանակներում։

Հիմք ընդունելով ԿՏՄ 2022թ. տարեկան գործունեության ծրագիրը, ի կատարումն ԿՏՄ ղեկավարի՝ 15.06.2022թ. № 64-Ա հրամանի, 2022թ. հունիսի 20-24-ը ԿՏՄ հանրակրթության վարչության գլխավոր մասնագետների կողմից ***ՀՀ Արմավիրի մարզի Արմավիրի*** համայնքապետարանի կրթության հարցերով զբաղվող ստորաբաժանումում իրականացվել են բացատրական աշխատանքներ և կանխարգելիչ միջոցառումներ` համաձայն տեսչական մարմնի կառավարման խորհրդի 27.12.2019թ. № 2(21)-L որոշմամբ հաստատված ձևաթղթերի (Հավելված № 1):

Միջոցառմամբ ընդգրկվող ժամանակաշրջան է ընդունվել 2020թ. օգոստոսի 20-ից մինչև 2022թ. հունիսի 20-ը:

Գործընթացի արդյունքում ի հայտ են եկել կրթության բնագավառը կարգավորող ՀՀ օրենսդրության պահանջների անհամապատասխանություններ: Միջոցառման արդյունքների վերաբերյալ հաշվետվությունը՝ հայտնաբերված թերությունների վերացնելու ուղղությամբ համապատասխան միջոցներ ձեռնարկելու առաջարկով՝ ուղարկվել է ՀՀ Արմավիրի մարզի Արմավիր համայնքի ղեկավարին։

ՀՀ Արմավիրի մարզի Արմավիր համայնքի ղեկավարից ստացված գրության համաձայն՝

1. Արմավիր համայնքում գործող բոլոր ՆՈՒՀ-երի մանկավարժական կազմի թափուր տեղերի համար հայտարարվել են մրցույթներ:
2. Մյասնիկյան գյուղի մանկապարտեզի՝  լիցենզիայի տրամադրման հայտը աջակցությամբ ընդգրկված ժամանակահատվածում արդեն իսկ ներկայացված է եղել համապատասխան մարմին և աշխատանքներ են  տարվում լիցենզիայի տրամադրման մերժման հիմքերի վերացման, ինչպես նաև Լուկաշին գյուղի մանկապարտեզի համապատասխան կրթական ծրագրեր իրականացնելու վերաբերյալ լիցենզիայի ձեռքբերման ուղղությամբ:
3. ՆՈՒՀ-երին տրվել են հանձնարարականներ՝ ձեռնարկելու միջոցներ լիցենզիաների հավելվածներով նախատեսված համակազմի սահմանային թվերի չգերազանցման և տարիքային խմբերի ճիշտ համալրման ուղղությամբ:
4. ՆՈՒՀ- երում պակաս հատկացված հաստիքների վերանայումը նախատեսվում է 2023 թվականից ՝ ելնելով համայնքի բյուջեի ընձեռած հնարավորությունից

|  |
| --- |
| ***6. Օրենսդրական առաջարկների մասին տեղեկատվություն*** |

ԿՏՄ կողմից այլ պետական մարմինների առաջարկներով լրամշակման առաջարկություններ և նկատառումներ են ներկայացվել մի շարք նորմատիվ իրավական ակտերի նախագծերի վերաբերյալ: Մասնավորապես`

**ՀՀ ԿԳՄՍ նախարարություն.**

* «Կրթության մասին» ՀՀ օրենքի,
* ՀՀ ԿԳՄՍ նախարարի «ՀՀ կրթության և գիտության նախարարի 2010 թվականի հունիսի 22-ի N 609-Ն հրամանում փոփոխություններ և լրացումներ կատարելու մասին» հրամանի,
* ՀՀ ԿԳՄՍ նախարարի «ՀՀ կրթության և գիտության նախարարի 2011 թվականի ապրիլի 26-ի N 416-Ն հրամանում փոփոխություններ կատարելու մասին»հրամանի,
* ՀՀ կառավարության «ՀՀ կառավարության 2018 թվականի օգոստոսի 30-ի № 954-ն որոշման մեջ փոփոխություններ և լրացումներ կատարելու մասին» որոշման,
* ՀՀ ԿԳՄՍ նախարարի «Նախադպրոցական ուսումնական հաստատության տնօրենների և մանկավարժական աշխատողների վերապատրաստող կազմակերպության ընտրության և վերապատրաստման կարգը հաստատելու մասին» հրամանի,
* ՀՀ ԿԳՄՍ նախարարի «0-6 տարեկան երեխաների կրթության և զարգացման կազմակերպման մանկավարժահոգեբանական աջակցության ծառայությունների տրամադրման կարգը սահմանելու մասին» հրամանի նախագծեր:

**Վարչապետի աշխատակազմի քաղաքացիական ծառայության գրասենյակ.**

* ՀՀ կառավարության «ՀՀ կառավարության 2011 թվականի հոկտեմբերի 20-ի N 1510-Ն որոշման մեջ փոփոխություններ և լրացում կատարելու մասին» որոշման նախագիծ:

**ՀՀ աշխատանքի և սոցիալական հարցերի նախարարություն.**

* ՀՀ կառավարության «Խելամիտ հարմարեցումներ ապահովելու կարգը սահմանելու մասին» որոշման նախագիծ:

|  |
| --- |
| ***7. Ստուգվող հանրակրթական ուսումնական հաստատություններում ներառական կրթական միջավայրի գնահատում՝ ըստ մշակված ձևաթղթի*** |

2022 թվականի II եռամսյակում ևս հանրակրթության ոլորտում իրականացված ստուգումների շրջանակում ԿՏՄ-ն կիրառել է հանրակրթական ուսումնական հաստատության (դպրոցի) ներառական կրթական միջավայրի գնահատման ձևաթուղթը (այսուհետ նաև՝ ձևաթուղթ):

Ներառական կրթական միջավայրի գնահատման ձևաթղթի հիման վրա հավաքագրված տվյալների վերլուծության արդյունքում վեր են հանվել այն խնդիրները, որոնք կարող են ազդել՝ յուրաքանչյուր երեխայի, այդ թվում՝ կրթության առանձնահատուկ պայմանների կարիք ունեցող, զարգացման առանձնահատկություններին համապատասխան, անհրաժեշտ պայմանների և հարմարեցված միջավայրի ապահովման միջոցով կրթական գործընթացին առավելագույն մասնակցության և հանրակրթության պետական չափորոշիչով սահմանված արդյունքի ապահովմանը:

Ստուգված ***38*** դպրոցներից ***32-ում՝*** ***ՀՀ Կոտայքի մարզի Նոր Արտամետի, Քասախի, ՀՀ Վայոց ձորի մարզի Աղավնաձորի, Քարագլխի, Մալիշկայի,*** ***Ջերմուկի թիվ 3, ՀՀ Շիրակի մարզի Աշոցքի, Մարալիկի հ․1, Ձորակապի,*** ***Գյումրու հ. 27, ՀՀ Արմավիրի մարզի Արմավիրի, ՀՀ Լոռու մարզի Շնողի, Կաթնառատի, Սարամեջի, Լեջանի, ՀՀ Արագածոտնի մարզի Ուջանի միջնակարգ դպրոցներում, ՀՀ Շիրակի մարզի «Գյումրու «Օյունջյան»*** ***միջնակարգ դպրոց-վարժարանում, ՀՀ Կոտայքի մարզի Հրազդանի հհ. 10, 11, Գառնիի հ․1, ՀՀ Գեղարքունիքի մարզի Ճամբարակի հ․1, Գավառի հ. 1, Լեռնոհովիտի, ՀՀ Տավուշի մարզի Իջևանի հհ․3, 4, ՀՀ Շիրակի մարզի Գյումրու հհ. 9, 25, 38, ՀՀ Լոռու մարզի Վանաձորի հհ․ 20, 23, 27 հիմնական, ՀՀ Սյունիքի մարզի Սիսիանի ավագ դպրոցներում*** սովորում են ինտելեկտուալ,հենաշարժական, ձայնի, խոսքի խնդիրներ ունեցող 372 երեխաներ, որոնցից 263-ն ունեն միայն ինտելեկտուալ, 14-ը՝ միայն հենաշարժական, 63-ը՝ միայն ձայնի, խոսքի, լսողության, իսկ 7-ը՝ և´ ինտելեկտուալ և´ հենաշարժական, 26-ը՝ և´ ինտելեկտուալ:

Գնահատման արդյունքների վերլուծության արդյունքում առանձնացվել են դպրոցների կողմից արդյունավետ իրականացվող և զարգացման ենթակա գործառույթներն:

***Արդյունավետ իրականացվող գործառույթները*** ***վերաբերել են*** ներառական կրթության կազմակերպման թիրախավորված կրթության առանձնահատուկ պայմանների կարիք ունեցող սովորողների ուսուցման գործընթացի կազմակերպման համար իրականացվող ծառայություններին դպրոցական և տարածքային մակարդակներում։

***Զարգացման ենթակա գործառույթներն հիմնականում վերաբերում են*** ներառական կրթության կազմակերպման թիրախավորված կրթության առանձնահատուկ պայմանների կարիք ունեցող սովորողների ուսուցման գործընթացի կազմակերպման ***համար ֆիզիկական միջավայրի ապահովմանը։***

Դպրոցներն հիմնականում ապահովված չեն՝

* ԿԱՊԿՈՒ սովորողների համար անհրաժեշտ օժանդակող տեխնոլոգիաներով և սարքավորումներով (սայլակ, քայլակ, լսողական սարք, հարմարեցված գրենական պիտույքներ, հարմարեցված համակարգիչ և այլն) (ըստ անհրաժեշտության),
* սովորողի անխոչընդոտ տեղաշարժն ապահովող դպրոցի ներքին ֆիզիկական միջավայրով՝
* տեսողության խանգարումներ ունեցող սովորողների համար՝ դեղին գծեր, ուղենշող սալիկներ, տարածական կողմնորոշման ձայնային ազդանշաններ,
* սայլակով տեղաշարժվող սովորողների համար՝ դասասենյակների և սանհանգույցների դռների լայնություն (82-91 սմ), դասասենյակում նստարանի շարքերի միջև հեռավորությունը (82-91 սմ), սեղանների բարձրության համապատասխանություն սայլակի չափերին),
* սայլակով տեղաշարժվող սովորողների համար՝ անմիջապես դպրոցի մուտքի մոտ աստիճանների կողքից՝ չսայթաքող, դիմացկուն թեքահարթակով,
* հարկից հարկ տեղափոխվելու համար մատչելիությունն ապահովող վերելակով, այլ սարքավորումներով և հարմարանքներով,
* սովորողների համար մատչելի ուսումնական նյութերով՝ էլեկտրոնային, խոսող, բրայլյան տառատեսակներով, պարզեցված և հեշտ ընկալելի տեքստերով, ռելիեֆային նկարազարդումներով գրքեր, թեստեր, նկարազարդ նյութեր, ժեստերի լեզվով թարգմանությամբ ապահովված ուսումնական տեսաֆիլմերով։

|  |
| --- |
| ***Ձեռնարկված միջոցառումներ*** |

Գնահատման արդյունքների վերլուծությունը ներկայացվել է համապատասխան լիազոր մարմինների ղեկավարներին՝ զարգացման ենթակա գործառույթներն (բնութագրիչները) ըստ անհրաժեշտության բարելավելու ուղղությամբ միջոցներ ձեռնարկելու առաջարկով:

|  |
| --- |
| ***8. Ստուգվող ՀՈՒՀ-երում ժամանակակից տեղեկատվական տեխնոլոգիաների կիրառմամբ ուսուցման գործընթացում բոլոր առարկաների ուսուցման ապահովման գնահատում (չուսուցանվող առարկաների առկայության դեպքում)՝ ըստ մշակված ձևաթղթի*** |

ԿՏՄ կողմից 2022 թվականի II եռամսյակում հանրակրթության ոլորտում իրականացված ստուգումների շրջանակում ևս իրականացվել է կրթության էլեկտրոնային ուսուցման գործիքների հասանելիության (չուսումնասիրվող առարկաների առկայություն) գնահատում՝ ըստ մշակված ձևաթղթի (այսուհետ նաև՝ ձևաթուղթ):

Գործընթացի գնահատման անհրաժեշտություն եղել է միայն ՀՀ Լոռու մարզի Լեջանի միջնակարգ դպրոցում:

Ինֆորմատիկա առարկայի ուսուցանումը 2021-2022 ուսումնական տարվա 1-ին կիսամյակում (սեպտեմբերի 8-ից մինչև դեկտեմբերի 30-ը) իրականացվել է մենթոր դպրոցի կողմից: Վերջին 1 տարում (11.04.2021թ.-11.04.2022թ.) հայտարարվել է Ինֆորմատիկա առարկայի ուսուցչի թափուր տեղի 6 մրցույթ: Մրցույթները չեն կայացել՝ մասնակից չլինելու պատճառով:

Առարկայի հեռավար ուսուցման գործընթացի կազմակերպումը իրականացվել է թերություններով: Մասնավորապես՝

* հեռավար ուսուցմամբ ուսումնական գործընթացի կազմակերպումը չի թույլատրվել և հաստատվել լիազորված մարմնի կողմից,
* ինտերնետային կապը մշտական չէ,
* հեռավար ուսուցմամբ ուսումնական գործընթացի ապահովումն իրականացվել է սահմանված միջոցների մասնակի կիրառմամբ:

|  |
| --- |
| ***Ձեռնարկված միջոցառումներ*** |

Գնահատման արդյունքների մասին համապատասխան գրությամբ տեղեկացվել է ՀՀ Լոռու մարզպետին՝ քննարկելու և արդյունքների մասին ԿՏՄ-ին տեղեկացնելու առաջարկով:

***ՌԳՍՊՎԳ վարչություն***

1. *Սովորողների առարկայական գիտելիքները գնահատելու նպատակով դասալսումները իրականացվել են «Հայոց լեզու» և «Մաթեմատիկա» («Հանրահաշիվ», «Երկրաչափություն») առարկաներից 6-րդ և 9-րդ դասարաններում, որտեղ տրվել են նաև գրավոր աշխատանքներ: Առարկաների ընտրությունը պայմանավորվում է նրանով, որ թե՛ հայոց լեզուն, թե՛ մաթեմատիկան Հանրակրթության պետական չափորոշչով պարտադիր ուսուցման համար սահմանված հիմնական առարկաների՝ «Հայոց լեզու և գրականություն», «Մաթեմատիկա», «Հայոց պատմություն», «Օտար լեզու», ցանկում են: Դրանք հիմնարար առարկաներ են, որոնք ունեն երաշխավորված ժամաքանակ բոլոր դպրոցներում՝ անկախ դպրոցի կազմակերպաիրավական ձևից:* [↑](#footnote-ref-1)